Ноутбук сотиб олаётганда нималарга эътибор бериш керак? » Скачать музыку бесплатно новинки музыки 2016-2017\nНоутбук сотиб олишга қарор қилиб магазинга йўл олдингиз. Йўл-йўлакай чўнтагингиздаги пулингизга яраша ноутбук харид қилиш ҳақида ўйлаб кетар экансиз, уни танлашда қуйидаги жиҳатларга эътибор қаратиш лозимлигини ёдда тутинг. Операцион тизим Ноутбук харид қилаётганда биринчи навбатда операцион тизимни аниқлаб олиш даркор. Олдингизда 4,5та вариант бўлиб, яримта вариант – “Linux”ни рўйхатдан чиқариб юборсангиз ҳам бўлади. Қолган вариантлар эса қуйидагилар: “Apple MacOS”. Фақат “Apple” ноутбукларига ўрнатилади. Улар “Windows” тизими ўрнатилга компьютерлардан ҳар доим қиммат юради. Агар илгари “MacOS” билан ишламаган бўлсангиз, уни ўзлаштиргунингизча муаммоларга дуч келишингиз мумкин. “Microsoft Windows”. Бу ерда ҳаммаси тушунарли, у ҳар қандай фойдаланувчи учун энг хавфсиз вариант. Агарда “Windows 8.1” ўрнатилган ноутбук сотиб олсангиз, уни “Windows 10” тизимига янгилашингиз мумкин. “Google Chrome OS” — агар сизга “Google” браузери ва сервисларидан бошқа нарса керак бўлмаса, уни танлашингиз мумкин. “Windows”ли компьютерларга нисбатан арзон туради. Ва ниҳоят, бутунлай операцион тизим ўрнатилмаган, аниқроғи “MS DOS”ли ноутбук. Бундай ноутбуклар арзон туради, лекин унга “Windows”ни ўзингиз ўрнатишингиз лозим бўлади. Экран ўлчами Кейинги муҳим жиҳат экран ўлчами ёки дисплей диагонали бўлиб, у дюймларда белгиланади. Бу ҳолатда ноутбукни қандай мақсадда сотиб олаётганингиз муҳим. Агарда уни доимо ёнингизда олиб юришни истасангиз, 13 дюймдан катта ноутбуклар ўта катта, оғир ва ноқулай саналади. Агар ноутбук кўпинча стол устида турадиган бўлса, 15 дюймли ва ундан катта ноутбукларга эътибор қаратишингиз мумкин. Экрани қанча катта бўлса, ноутбук шунчалик оғир бўлади ва аккумулятор қуввати оз вақтга етади. Шунингдек, экран қопламасига ҳам эътибор беринг. Ноутбуклар экрани “кўзгу”ли ёки жилосиз бўлади. Кўзгули экранда ўзингизни бемалол кўришингиз мумкин, жилосиз экранда эса қуёш нури тушиб турганда ҳам экрандаги нарсаларни кўра оласиз. Жилосиз экранли ноутбуклар қиммат туради. Процессор, оператив хотира, бўш жой, видеокарта Замонавий комьютерларнинг техник хусусиятларини солиштириш қийин. Лекин қуйидагиларни билиш фойдадан холи эмас. Процессор (CPU)нинг частотаси қанчалик катта ва ядролари сони қанча кўп бўлса, у тезроқ ишлайди, қимматроқ бўлади. Лекин процессорнинг тури ва частотаси "оғир" графикали ўйинлар ёки видеотасвирларни қайта ишлаган вақтдагина аҳамият касб этади. Кундалик эҳтиёж учун ҳозирги ҳар қандай замонавий процессорнинг қуввати етади. RAM — оператив хотира, уни дискдаги жой билан адаштирмаслик лозим. У гигабайтларда ўлчанади (GB) ва ноутбукларда 2 дан 16 гача бўлади, баъзида 32 гигабайтлилари ҳам учрайди. Оператив хотираси 8 гигабайтдан юқори ноутбуклар фақатгина видеолар билан ишлайдиган ёки ўта замонавий ўйинларни ўйнайдиганлар учунгина керак бўлади. Хотираси 4 гигабайтдан паст ноутбукларни эса ҳеч кимга тавсия қилмаймиз. Энг яхши вариант 4 GB оператив хотирага эга ноутбук ҳисобланади, лекин замонавий ўйинларни ўйнаш ниятида бўлсангиз, 8 GB хотирали ноутбукни танланг. Бўш жой гигабайт ёки терабайтларда ўлчанади. Агар ноутбукингизни турли кино ва ўйинлар билан тўлдирмайдиган бўлсангиз, сизга 1 терабайт бўш жойи бор ноутбук етади. Бўш жойи 512 гигабайт (GB)дан кам ноутбуклар ноқулай ҳисобланади. Кўпинча бирор нарса ўрнатиш учун унинг хотирасидан ниманидир ўчириб туришга тўғри келади. Ноутбукларда видеокарта ўрнатилган ҳолатда бўлиб, у оддий ишларни бажариш учун кифоя қилади. Лекин оғир ўйинлар ва видеофайлларни қайта ишлаш учун камида 2GB хотирали алоҳида видеокарта керак бўлади. Аккумулятор, қўшимча имкониятлар, вазн, нарх Агар сиз кам ўтирадиган бўлсангиз ва аккумуляторни бир марта қувватлантириб узоқроқ юришни истасангиз, бу жиҳатга ҳам эътибор қаратинг. Агар ноутбукингизни мониторга улашни режалаштирган бўлсангиз, унда керакли тирқиш борлигига ишонч ҳосил қилинг. Агар тўлақонли клавиатура ва рақамли клавиатура керак бўлса, уларнинг мавжудлигини текшириб олинг. Ноутбукда ўрнатилган модем бўлишини, USB-портлар сони кўп бўлишини ёки яна қўшимча имкониятлари хоҳласангиз, сотиб олишдан олдин уларнинг барчаси мажудлигига эътибор қаратинг. Ноутбукнинг вазни ҳам муҳим аҳамиятга эга. Агар ноутбукни ёнингизда олиб юрадиган бўлсангиз, бу омилни ҳам эътибордан қочирманг. Ва ниҳоят, нарх. Нарҳ ҳам муҳим аҳамиятга эга, лекин "иккита бир хил" моделдаги ноутбукдан бирини танлашда 10-20 доллар фарқи учун арзони ёки қимматига эътибор қилманг, уларнинг техник кўрсаткичларини кўздан кечиринг. Ва албатта, ноутбукни ҳеч қачон ташқи кўринишига қараб танламанг! У сизга заргарлик буюми ёки тунчироқ эмас, ундан доимий равишда фойдаланасиз. Manba: xabardor.uz


РЕАБИЛИТАЦИЯ ИШЛАРИ ЯХШИЛАНЯПТИ - Ўзбекистон овози газетаси\nРЕАБИЛИТАЦИЯ ИШЛАРИ ЯХШИЛАНЯПТИ\nУлардан бири 70 миллион сўм эвазига харид қилинди. Электронейромиография деб аталувчи бу замонавий ускунадан марказда мамлакатимиз тиббиётида биринчилардан бўлиб фойдаланила бошланди.\nУнинг афзаллик томонлари ҳақида марказ неврапотолог ва функционал диагностика врачи Моҳичеҳра Раҳмонова шундай дейди:\n— Электронейромиография (ЭНМГ) аппарати беморда умумий электрофизиологик текшириш ўтказишда муҳим роль ўйнайди. У орқали мушаклар ва асаб тизимининг функционал ҳолати аниқланади. Муолажалар орқали бемор организмининг айнан мушак ва асаб тизимидаги фаол ҳаракатлар қайта тикланади. Ускуна полинейропатия ва тарқоқ склерознинг барча турларини, остеохондроз асоратлари, умуртқа жароҳатлари, мия чайқалиши каби бир қатор хасталикларни даволашда қўл келмоқда.\n— Бир муддат ушбу марказда даволанишимга тўғри келди, — деди қашқадарёлик Муҳиддин Қурбонов. — Инсульт хасталиги билан оғриганим боис ўнг оёқ ва ўнг қўлим анча кучсиз эди. Самарқандга, мазкур марказга келиб, дардимга анчагина шифо топдим. Бу ердаги янги ўрнатилган тиббий ускуна — электронейромиография муолажаси наф бераётгани қисқа муддатда сезилди. Шифокорлардан миннатдорман.


Ўзбекистон иқтисодиёти Россия иқтисодиёти билан чамбарчас боғлиқ ва Украинадаги урушга боғлиқ - ХВФ\nЎзбекистон иқтисодиёти Украинадаги уруш оқибатлари ва Россияга қарши санкцияларга боғлиқ – ХВФ\n23 Iyun 15:01 Иқтисодиёт\nИСТИҚБОЛЛАР ИҚТИСОДИЁТ РИВОЖЛАНИШ РОССИЯ УКРАИНА УРУШ ХВЖ\nЎзбекистон иқтисодиёти Россия иқтисодиёти билан чамбарчас боғлиқ. 2022 йилда мамлакатнинг ривожланиш истиқболлари Украинадаги уруш оқибатлари ва Россия Федерациясига қарши санкцияларга боғлиқ бўлади.\nБу ҳақда Халқаро валюта жамғармаси (ХВЖ) ҳисоботида айтилади.\n2020-йилдаги пандемия савдо, туризм ва транспортнинг кескин пасайишига олиб келди. Бироқ, реал ўсиш 1,9 фоизда ижобий бўлиб қолди. Йил охирида инфляция 11 фоизга тушди.\n2021-йилда иқтисодий ўсиш 7,4 фоизни ташкил этди. Глобал нархлар босимига қарамай, қаттиқ пул-кредит сиёсати инфляцияни 2021 йил охирига келиб 10 фоизга туширишга ёрдам берди.\nСавдо ва пул ўтказмаларининг қайта тикланиши билан жорий ҳисоб тақчиллиги бироз ошиб, ЯИМнинг 7 фоизини ташкил этди. Ижтимоий ёрдам, инвестициялар ва кредитлар кўринишидаги давлат иқтисодий қўллаб-қувватлаши натижасида бюджет умумий тақчиллиги 2 фоиз пунктга ошиб, ялпи ички маҳсулотга нисбатан 6,2 фоизни ташкил этди.\nЎзбекистоннинг Россия билан яқин иқтисодий алоқалари ҳисобга олинса, 2022-йил учун истиқболлар Украинадаги уруш оқибатлари ва Россияга қарши санкцияларга боғлиқ бўлади. Россияда пул ўтказмалари, савдо ва молиялаштиришнинг секинлашиши, 2022-йилда ўсишни 3-4 фоизга қисқартириши ва жорий ҳисоб тақчиллигини 8,5 фоизгача кенгайтириши кутилмоқда.\nИнфляция даражаси 10 фоиздан юқори бўлиши кутилмоқда, чунки глобал озиқ-овқат ва хом ашё нархлари юқорилигича қолмоқда, аммо ноаниқлик юқори.\nХВЖ давлат корхоналари билан боғлиқ бўлиши мумкин бўлган фискал рискларни бартараф этган ҳолда, даромадларни ошириш ва рентабелликни оширишни давом эттириш зарурлигини таъкидлади.\nЎзбекистонда биржа савдолари орқали сотиладиган цемент ҳажми камайди\nМолиявий барқарорликни таъминлаш учун Марказий банкнинг назорат ва макропруденциал тизимини ҳам кучайтириш, банклар фаолиятини яқиндан кузатиб бориш тавсия этилади.


«Ўзтадбиркорэкспорт» АЖ «Ўзтрейд»га айлантирилди\n19:09 / 29.05.2017\nЎзбекистон президенти Шавкат Мирзиёев 2017 йилнинг 25 май куни «Ўзтадбиркорэкспорт» АЖ фаолияти самарадорлигини ошириш бўйича қўшимча чора-тадбирлар тўғрисида»ги қарорни имзолади.\nҚарорга кўра, «Ўзтадбиркорэкспорт» АЖ «Ўзтрейд» ихтисослаштирилган ташқи савдо компанияси этиб номланди.\nЭслатиб ўтамиз, «Ўзтадбиркорэкспорт» АЖ 2015 йилнинг декабрида ташкил этилган. Компания кичик ва хусусий бизнес субъектлари, деҳқон ва фермер хўжаликларига ўз маҳсулотини экспорт қилишда кўмаклашади.\nХусусан, «Ўзтадбиркорэкспорт» АЖ кичик ва хусусий бизнес субъектларига харидорлар топиш, сертификациялаш ва маҳсулотни хорижий харидор талабига кўра расмийлаштириш, банк, божхона ва бошқа ҳужжатларни расмийлаштиришда комплекс кўмак беради.\n«Ўзтадбиркорэкспорт» АЖ Uztrade электрон савдо майдончасини ривожлантириш бўйича фаол ишламоқда. Унда маҳаллий маҳсулотлар, нархи, тури, етказиб бериш шартлари, ҳамда бошқа хусусиятлари ҳақида маълумот берилган ҳолда жойлаштириб борилади.\nКомпания ребрендинги ҳақидаги қарор компанияни хорижда янада илгари суриш, ташқи бозорларда компаниянинг ишончли ва барқарор имиджини яратиш, хорижий шериклар доирасини кенгайтириш мақсадида қабул қилинган.\nЎзбекистон раҳбари «Ўзтрейд» функцияларини ҳам кенгайтирди. Компания эндиликда ташқи бозордаги талаб ва таклифни ўрганиб, шу орқали тайёр рақобатбардош маҳсулотни ишлаб чиқаришга буюртмани жойлаштириш бўйича тавсиялар ишлаб чиқади.\nКомпания кичик бизнес субъектлари билан ҳамкорликда маҳсулотни ишлаб чиқариш, сақлаш ва қайта ишлаш бўйича қўшма лойиҳаларни амалга оширади. У шунингдек, кичик бизнес субъектларига маҳсулотни сертификациялаш, реклама тадбирларини ўтказиш, уларнинг халқаро ярмарка ва кўргазмаларда иштирок этиши, маҳсулот экспорти масалалари бўйича ахборот ва маслаҳат билан таъминлаш билан ҳам шуғулланади.\n«Ўзтрейд» АЖ деҳқон ва фермер хўжаликларига қайта ишланган мева-сабзавот маҳсулотни (янгидан ташқари) экспортга йўналтиришда ҳам кўмак беради.\nУнинг таркибига кирувчи корхоналар республика минтақаларидаги минтақавий оператор (филиал) функциясини бажаради.\n«Ўзтрейд» АЖ компаниянинг хориждаги савдо уйлари орқали консигнация шароитларида буғдой ва ун экспортига ҳуқуқни олди.\nШавкат Мирзиёев қарор Ўзтадбиркорэкспорт Ўзтрейд


Иттифоқ ишончга асосланади, деб таъкидлади Синдзо Абэ\n11:19 18.11.2016 (Янгиланган 11:36 18.11.2016)\nАмериканинг навбатдаги президенти этиб сайланган Трамп - ишонса бўладиган етакчи эканлигига амин бўлдим, деб таъкидлади Япония Бош вазири Синдзо Абэ\nТОШКЕНТ, 18 ноя — Sputnik. Япония Бош вазири Синдзо Абэ Дональд Трамп билан бўлиб ўтган учрашувдан сўнг АҚШнинг янги сайланган президенти — ишонса бўладиган раҳбар, эканлигини маълум қилган, деб хабар қилмоқда РИА Новости.\nАбэнинг чиқиши NHK телекомпанияси томонидан трансляция қилинган.\n"АҚШ ва Япония ўртасидаги ҳарбий Иттифоқ юзасидан Трампдан бирор аниқ ваъда олишга муваффақ бўлдингизми?", деган саволга Абэ қуйидагича жавоб қайтарган: "Иттифоқ — ишонч бўлсагина иш бериши мумкин. Кейинги президент этиб сайланган Трамп — ишонса бўладиган етакчи эканлигига амин бўлдим".\n1960 йилда Токио ва Вашингтон ўзаро ҳамкорлик ва хавфсизлик кафолатлари тўғрисида битим имзолади. Япония ҳудудида АҚШнинг бир қанча ҳарбий базалари мавжуд бўлиб, улар таъминотининг маълум қисмини Токио тўлаб боради.\nТрамп ўзининг сайловолди кампанияси давомида иттифоқчилик мажбуриятларини қайта кўриб чиқиш тарафдори эканлигини маълум қилиб, таъминотнинг каттагина қисмини Япония ўз зиммасига олиши лозим, деган фикрда эканлигини маълум қилган эди.\nЭслатиб ўтамиз, 45-АҚШ президентининг инаугурацияси 20 январга белгиланган.


Эфиопия глобал исиш туфайли "гуллаган боғ"га айланади\n17:27 / 15.10.2016\nАҚШ ва Эфиопия олимлари глобал исиш Африканинг энг иссиқ мамлакатларидан бирида нималарга олиб келиши мумкинлигини ўрганиб чиқишди ҳамда уни қишлоқ хўжалиги ва гидроэнергетиканинг "гуллаб-яшнаши" кутаётганини аниқлашди. Climatic Change шу ҳақда мақола чоп этди.\nТадқиқотчилар ўртача ҳароратнинг 1-2 даражага ўсиши Эфиопияга қандай таъсир кўрсатиши мумкинлигини аниқлаш мақсадида иқлимий ва гидрологик моделлардан фойдаланишди. Уларнинг ҳисоб-китобларига кўра, мамлакатдаги ёғингарчиликнинг умумий миқдори 20-30 фоизга ошади. Ёмғирлар мавсумида ёғингарчиликнинг ошиши билан бирга ҳозирги қуруқ мавсумда ҳам вақти-вақти билан ёғингарчилик бўлиб туриши кутилмоқда.\nТадқиқотчилар берган маълумотларга кўра, ёғингарчиликнинг кўпайиши Эфиопияда бир йилда икки марта ҳосил олиш имконини яратади (ҳозирча йилда бир марта ҳосил олинади). Назарияга асосланган тахминлар ёғингарчилик миқдорининг кескин ошиши Эфиопияни қишлоқ хўжалиги маҳсулотларини етказиб берувчи экспортёр-мамлакатга айланишига ишора қилади. Бу жуда муҳим, чунки у ерда дунёдаги энг йирик - 5,25 гигаваттли ГЭС қурилмоқда.\nЭфиопия қишлоқ хўжалиги глобал исиш гидроэнергетика\nСергей Левин Тошкентда қишлоқ хўжалиги маҳсулотлари етказиб бериш ҳажмини оширишни муҳокама қилди


Ўзбекистонда нефть ишлаб чиқариш салкам 40 минг тоннага камайди – Kommers.uz\nИқтисодиёт\t15:35 | 8.11.21\nЎзбекистонда нефть ишлаб чиқариш салкам 40 минг тоннага камайди\nМамлакатда 9 ойда 519 минг тонна нефть ишлаб чиқарилди\nЎзбекистон Давлат статистика қўмитаси 2021 йилнинг январь-сентябрь ойларида ишлаб чиқарилган нефть ҳажми бўйича маълумот берди.\nҚайд этилишича, Ўзбекистонда 2021 йилнинг январь-сентябрь ойларида 519 минг тонна нефть ишлаб чиқарилган. Нефть ишлаб чиқариш ҳажми 2020 йилнинг мос даври билан солиштирилганда 37,2 минг тоннага камайган.\nҚўмита ахборотида ишлаб чиқариш ҳажми нима сабабдан камайгани бўйича маълумотларни тақдим этилмаган.\nАввалроқ Ўзбекистонда бензин импорти 137 миллион литрга ошгани ҳақида хабар берилганди. Мамлакатга 2021 йилнинг январь-сентябрь ойларида қиймати 104 миллион долларлик 289 миллион литр автомобиль бензини импорт қилинди.


Жозе Моуриньо: “Торреснинг ўйинидан мамнунман” / CHAMPIONAT.asia\nЖозе Моуриньо: “Торреснинг ўйинидан мамнунман”\n30 сен 14:49\n“Челси” клуби бош мураббийи Жозе Моуриньо, клубнинг “Тоттенхэм”га қарши бўлиб ўтган ўйинидан сўнг (1:1), 81-дақиқада майдондан четлатилишига қарамай жамоа ҳужумчиси Фернандо Торресни мақтовга лойиқ деб билди.\n- Торрес – жуда кучли ўйинчи. Мен унинг “Челси”даги ўйинларини бундан олдин ҳам кўрганман ва ўшанда у менга кучли ўйинчи сифатида таъсурот қолдирмаган. Бироқ айни пайтда у ажойиб спорт формасида. Фернандо “Сандерленд”га қарши яхши ўйин ўтказди. Мен унинг ўйинидан мамнунман, - Моуриньонинг сўзларини келтиради Goal.com.\nЭслатиб ўтамиз, ушбу мавсум премьер-лигада 5 та ўйин ўтказган футболчи, бирорта ҳам гол ура олмаган.


Ўзбекистон, 31 январ 2011 саҳифа 1\n19 сентябр 2019, Тошкент вақти: 22:30\nBBC да катта қисқаришлар кутилмоқда\nBBC Жаҳон xизматидаги қисқартиришлар боис радионинг ўзбек тилида узатиладиган эшиттиришлари ҳажми камайиши, xизматда саккиз иш ўрни ёпилиши мумкин. Аввалроқ, BBC Жаҳон хизмати ўз ходимларининг 25 фоизидан кўпроғини қисқартиришини эълон қилган эди.\nЧегарачилар ўзбекистонлик қозоқни уриб ўлдирди\nҚозоғистоннинг Тошкентдаги элчихонаси Ўзбекистон Ташқи ишлар вазирлигига нота юборди. Қозоғистон дипломатик ваколатхонаси ташқи ишлар вазирлигидан ўзбек-қозоқ чегараси яқинида ҳалок бўлган ўзбекистонлик қозоқ билан боғлиқ воқеага ойдинлик киритишни сўради.\nА.Брод: Миллатчилар январда 3 кишини ўлдирди\nРоссида январ ойида миллий адоватга асосланган учта қотиллик содир этилди. Инсон ҳуқуқлари бўйича Москва бюроси директори Александр Брод ксенофобия ва миллатчилик руҳидаги ғояларнинг оммавийлашишини ультра-миллатчиларнинг ахборот воситаларидаги фаоллиги билан боғлайди.\nШуҳрат Аббосов 80 ëшда\nЎзбек кино санъатининг катта арбобларидан бири СССР халқ артисти Шуҳрат Аббосов 80 ëшга кирди. “Маҳаллада дув-дув гап”, “Сен етим емассан”, “Оловли йўллар” филмларини суратга олган санъаткор бугунги кунда ëш киночиларга мураббийлик қилмоқда.\nЎзбекистонда имомликка ўтаётганлар кимлар?\n“Ўзбекистонда фақат Ислом университетини битирган ёш-ёш йигитларгина имомликка тайинланаяпти, эл танлаган қорилар эмас”, деди Озодликка ўзбекистонликлардан бири. Яна бир суҳбатдошимиз “Ўзбекистонда имомликка лойиқ мен билган қориларнинг бари қамоққа ташланган”, дейди.\nЎзбекистон аэропортларида тартиб кучайтирилди\nЎзбекистон аэропортларида кузатувчилар терминалга қўйилмаяпти. Буни Ўзбекистон миллий авиаширкати бош директори Валерий Тян мамлакат аэропортларида хавфсизлик чораларини кучайтириш зарурати билан изоҳлади.\nЎзбекнинг серфарзандлик анъанаси ўзгараяпти\nПрезидент Каримов Вазирлар маҳкамасидаги сўнгги маърузасида Ўзбекистон аҳолиси 29 миллионга етгани ва яқин орада 30 миллионлик маррани ҳам уриши ҳақида гапирди. Хўш, мамлакат аҳолиси кўпайишда давом этаётган бугунги кунда ўзбек оилалари кўп фарзандлими, улар нечта фарзанд кўришни хоҳлаётир?\n"Рози" пенсионер топмасанг, аризангни ёз"\nФарғона вилоятининг Қўштепа туман соғлиқни сақлаш ва халқ таълими бўлимлари раҳбарлари ўз ходимларига пластик карточкага пенсиясини ўтказишга “рози” бўлган пенсионер топиб келиш ҳақида топшириқ берди. Топшириқни бажармаганлар ишдан кетиши ҳақида огоҳлантирилди.\nЎзбекистон-Австралия ўйини: Ўзбек футбол фанати шарҳи\n"Ўзбекистон миллий футбол жамоаси 25 январ куни халқаро мусобақалар учун анчагина уятли 6:0 ҳисобида мағлубиятга учраган бўлса-да¸ ўзбек футболчиларининг бу ютқизиғи мухлислар бошини хам қилмади"¸ дейди олтиариқлик ашаддий футбол ишқибози Содиқжон ака Озодлик билан суҳбатда.


«Миллионлар яқин!»: «Ёшлар» телеканалининг жонли эфирида 125 миллион сўм ўйналади » Ўзбекистон янгиликлари – Zamin.uz\n04:00 Тил  Ўзбекча\n11-11-2015 | 17:54\nZAMIN.UZ / Технология / 11 Ноябр 2015 года1 858\n«Миллионлар яқин!»: «Ёшлар» телеканалининг жонли эфирида 125 миллион сўм ўйналади\nUMS (Universal Mobile Systems) мобил алоқа оператори ўтказаётган “Миллионлар яқин!” акциясининг ғолиблари 18 октябр куни соат 13.15да «Ёшлар» телеканалининг жонли эфирида аниқланади.Ўша куни ўн нафар UMS абонентининг ҳар бири 1 000 000 сўмлик совринларга эга бўлади, акциянинг уч нафар иштирокчиси 5 000 000 сўмдан олишади. Акциянинг бош соврини эса 100 000 000 сўмни ташкил этади.Соврин фонди 125 000 000 сўмга тенг бўлган ушбу акцияда шу йилнинг 10 сентябридан 31 октябригача уяли алоқа хизматларидан 7 доллардан ортиқ суммага фойдаланган ҳар бир янги ва амалдаги абонент иштирок этмоқда. Ҳозирда компания акция иштирокчиларига СМС-хабар юбориб, ютуқ ўйналадиган аниқ вақт ҳамда телеканал номини маълум қилмоқда.“Миллионлар яқин!” акциясининг шартлари билан UMSнинг расмий http://ums.uz/uz/tariff/10836 сайтида батафсилроқ танишиш мумкин.\nЎқишни тавсия қиламиз Қозоғистоннинг Жаҳон савдо ташкилотига аъзо бўлиши мамлакатдаги телекоммуникацион хизматлар нархининг камайишига олиб келади\n21:13 / 04-07-2015\nUMS абонентлари Click тизимидан фойдаланиши мумкин бўлди\n13:42 / 01-12-2014


Абдужамол Исроилов: «Навбаҳор»га етишмаётган нарса – омад»\n2019 йилги мавсумда «Навбаҳор» клубида порлаган футболчи ҳақида сўралса, аксарият мухлис ва мутахассислар шубҳасиз, ҳеч иккиланмай, марказий ярим ҳимоячи Абдужамол Исроиловни кўрсатишади. Зеро, «лочинлар»нинг янги аъзоси қисқа фурсат ичида ёрқин ўйинлари билан ҳамманинг меҳрини қозонишга улгурди. Афсуски, жароҳат ёш футболчини ҳам четлаб ўтмади: Абдужамол АГМКга қарши ўйин чоғи нохушликка дуч келиб, маълум муддат тўп билан муомала қилиш имконини йўқотди. Начора, футболчилар жароҳатдан ҳимояланмаган. Муҳими, ҳозирги кунда ғайратли футболчи соғлиғини тиклаб, имкон қадар тезроқ севимли жамоаси ва дўстлари ёнига қайтиш ҳақида ўйламоқда. Мухлислар талабидан келиб чиқиб, яқинда Абдужамол билан боғланиб, унга кўпчиликни қизиқтираётган саволларни йўлладик.\n- Абдужамол, айни пайт кўнгилсиз жароҳатдан сўнг тикланиш жараёнини ўтаётганингиздан футболга алоқадор деярли барчанинг хабари бор. Суҳбатимиз бошида шуни таъкидлашимиз керакки, «ИнтерФутбол» таҳририяти ҳам тезроқ соғайиб, яна севимли машғулотга қайтишингизга тилакдош. Келинг, мулоқотни қисқачи таржимаи-ҳолингиздан бошласак: қачон қаерда туғилгансиз? Футболга ошно тутинишингиз тарихи...\n- Самимий тилаклар учун ташаккур. 1996 йилнинг 24 декабрь куни Фарғона вилояти Ёзёвон туманида туғилганман. Футбол билан 5 ёшимдан бери мунтазам шуғулланиб келаман. Ҳозирда бўйим 175 сантиметр, вазним 73 килограммга тенг. Ёқтирган клубим - «Манчестер Юнайтед». Севимли таомим - онам пиширган шавла. Аслида бирор-бир қатъий шиорга амал қилмайман, аммо ҳаётда қийинчиликлардан қўрқмаслик керак, деб ўйлайман. Тўғрироғи, мураккабликдан ҳам мотивация олишга ҳаракат қиламан. Мана, пешонада бор экан, жароҳатга йўлиқиб, маълум вақт майдонга тушолмадим. Аммо бундан руҳим сингани йўқ, асло. Насиб қилса, тез орада соғайиб, олдингидан ҳам кучлироқ бўлиб қайтаман.\nОтам Аҳмаджон Исроилов профессионал даражада бўлмаса-да, анчагина кучли футболчи бўлган. Тўғри, уларга олий лигада тўп суриш насиб этмаган, аммо биласиз, олдинги даврда биринчи ва иккинчи лигаларда ҳам кескин учрашувлар, муросасизлик кузатиларди. Отам футболчилик фаолиятининг охиригача «Ёзёвон» шарафини ҳимоя қилди ва ҳозирда ҳам шу клуб тизимида мураббий сифатида ишлаб келяпти. Қисқаси, доимо отамнинг ҳаракатларини кузатиб, машғулотларга ҳам бирга борганим учун табиий равишда футболга қизиқиш уйғонди. Ажойиб кунлардан бирида отам мени Фарғона вилояти футбол мактаб-интернатига олиб борди ва мураббийлар - Йўлдош Ортиқов ҳамда Михаил Андреевич Иванов қўл остида шуғуллана бошладим. Умуман олганда, шу мактаб тарбияланувчисиман. Мактабни тамомлагач, Йўлдош ака раҳбарлигида Тошкентга, «Пахтакор» академиясига бориб, кўрикдан ўтдик ва Жасур Абдураимов устозлик қилаётган жамоа сафига қўшилдик. Албатта, мактаб ҳаёти ва «Пахтакор» академияси муҳити ўртасида бирмунча фарқли томонлар бор эди. Хусусан, катта футболга кириб келишимда айнан Жасур аканинг хизматлари қўл келди. Шу тариқа икки йил давомида «Пахтакор» ўринбосарлари жамоасида тўп сурдим. У ердан қайтгач, 2016 йили «Нефтчи» сафида ҳаракатландим. 2017 йил бошида ўтмишнинг таниқли футболчиси - Илҳом Шарипов мени «Динамо»га чорлади. Бошқача айтсам, ҳақиқий, профессионал футболдаги дебютимни «Динамо»да нишонладим ва бунинг учун Илҳом акага алоҳида миннатдорчилик билдираман. Зеро, у ёшларни қўрқмасдан майдонга тушираверадиган ажойиб мураббий. Самарқанддаги бир йиллик фаолиятдан сўнг яна «Нефтчи»га қайтдим. Бир мавсум қадрдон жамоада ўйнагач, жорий мавсум бошида «Навбаҳор» вакиллари таклиф билан чиқишди.\n- Очиғи, бу мавзуда савол бериш бироз ноқулай, аммо «Навбаҳор» мухлислари учун долзарблиги учун сўрашга мажбурмиз: жарроҳлик амалиёти қандай ўтди ва қачон майдонга қайтишни режалаштирмоқдасиз?\n- Шукрки, жарроҳлик амалиёти яхши ўтди. Тикланиш жараёни кўнгилдагидек кечмоқда. Насиб этса, яна икки ойдан кейин майдонга қайтсам керак.\n- Жароҳат орттирилган ўша лаҳзани эслай оласизми?\n- Нохуш ҳолат АГМКга қарши кечган ўйиннинг 5-дақиқасида рўй берди. Тафсилотлари аниқ эсимда йўқ... Тўп келаётганини кўрдим ва унга интилдим... Ўша пайт ёқимсиз овоз ва кучли оғриқни ҳис қилдим.\n- Айтингчи, «Навбаҳор»да мухлислар ва мутахассислар эътиборини шунчалик тез қозонишингизга ишонганмидингиз?\n- Очиғини айтсам, «Навбаҳор» сафига иккиланишлар билан келгандим. Чунки мавсум аввалида олдимда бир қанча таклифлар бор эди. Уларнинг қайси бирини танлаш ҳақида роса бош қотирдим. Шунда отам ёрдам берди: «Менга қолса, «Навбаҳор» вариантини танлаганинг маъқул». Энг муҳими, жамоа ўйинига киришиб кетиш катта қийинчилик туғдирмади. «Навбаҳор» мухлисларига раҳмат, биринчи кунларданоқ янги футболчилар қатори мени ҳам тинимсиз қўллаб-қувватлаб туришди. Албатта, майдонда жамоа учун қўлимдан келган барча ишни амалга ошираман, аммо ўйинимга баҳони мураббийлар ва мухлислар беришгани маъқул.\n- Андрей Канчелькиснинг фаолиятингизга таъсири ҳақида нима дея оласиз?\n- Аввало, Канчелькиснинг инсонийлик хусусиятини эътироф этишим керак. Дейлик, ўз даврида кўпчиликдан ўзиб кетиб, «Манчестер Юнайтед»дек клубда тўп сурган афсона «Навбаҳор»га мураббийлик қилган пайтлари сира ўзини катта олмади. Биз - футболчилар билан ҳам, клубдаги оддий ходимлар ва мухлислар билан ҳам бирдек самимий муомала қилди. Бу мени жуда ҳайрон қолдирди. Унинг одамгарчилигига тан бердим. Шу 6 ойда Андрей Антанасовичдан кўп нарса олдик, керакли кўникмаларни ўзлаштирдик. Бунинг учун Канчелькис бошлиқ «Навбаҳор» мураббийлар штабига миннатдорчилик билдиришимиз керак.\n- Мавсумга чемпионлик учун кураш вазифаси билан киришган «Навбаҳор» дастлабки турларда қониқарсиз натижалар қайд этди. Умуман, Суперлиганинг биринчи давраси қандай таассурот қолдирди?\n- Дарҳақиқат, тайёргарлик жуда кучли бўлдию, аммо мавсум биз учун омадли бошланмади. Илк турда «Қўқон-1912» билан ўйинда дуранг натижага рози бўлдик, кейин «Бунёдкор»дан енгилдик. Лекин вақт ўтгани сари бир-биримизни яхшироқ тушуниб ўйнай бошладик. Айниқса, Самарқанддаги оғир ўйиндан керакли натижа билан қайтдик. Ўз майдонимиздаги кейинги икки ўйинда мухлислар ҳурмати ғалаба қозонишимиз шарт эди, лекин тўпни назорат қилган бўлсакда, жамоамизга омад етишмади. Аслида қаторасига 4та дуранг натижа билан тугаган учрашувларда ҳам уялишга сабаб бўладиган ўйин кўрсатмадик. Бироқ айтганимдай, омад салгина панд берди.\n- Катта футболда сизга устозлик қилган мутахасислар ўртасидаги фарқли жиҳат ва тафовутларни қандай изоҳлай оласиз?\n- Тўғриси, шу пайтгача бирга ишлаган устозлар орасида Андрей Канчелькисни алоҳида ажратиб кўрсатган бўлардим. Чунки бу мутахассис ҳақиқатан ҳам, клубга янги ғоялар, сифат олиб кирди. Футболчи сифатида ундан жуда кўп янги билимлар ўзлаштирдим.\n- Сизнингча, айни пайт «Навбаҳор»нинг чинакам муваффақиятига нима етишмаяпти?\n- Менимча, озгина омад. Мана, сўнгги ўйинларни ўзимиз истаган кўринишда якунлаб, чемпионат жадвалида 3-ўринга кўтарилиб олдик. Умид қиламанки, ғалабали ўйинларимиз сони ошаверади. Ишончим комил, «Навбаҳор» чемпионатни совриндорлар сафида якунлайди.\n- Агар танлаш имкони берилса, қайси жамоа ва қайси мураббий қўл остида тўп суришни хоҳлардингиз? Саволга Суперлига ва хориж йўналишларида жавоб беришингиз мумкин...\n- Имконияти бўлганида, футболчилик фаолиятимнинг охиригача «Навбаҳор»да Андрей Канчелькис раҳбарлигида ўйнашни истардим. Чунончи, «Навбаҳор» мухлислари каби жонкуярларни бошқа бирор жамоада кўрмадим. Канчелькис эса ҳозиргача ўзим ишлаган мураббийлар орасида энг зўри! Хориж йўналишига келсак, шубҳасиз, «МЮ» ва яна ўша Канчелькисни танлардим.\n- Жамоадаги рақобатчилар борасида фикрингиз қандай?\n- Рақобатга муносабатим ижобий. Бу футбол ва рақобатсиз ривожланиш қийин. Жамоада менинг ўрним учун ҳам жуда кучли рақобат шаклланган. Дейлик, асосий таркибдан жой олишга Азим Аҳмедов, Остон Ўрунов, Шаҳзод Шайманов, Зафар Тўраев каби тажрибали футболчилар билан рақобатлашишимга тўғри келади. Улардан билмаганларимни ўрганиб боряпман ва асосийси, мендан ёрдамларини аяшмаяпти.\n- Футболчи сифатида илк профессионал шартномани қайси клуб билан тузгансиз, ўшанда қанча маош олгансиз ва у нимага сарфланган?\n- Бу ҳақда гапириш ноқулай, аммо ҳалол ишлаб топилган маблағни ҳеч кимдан яширмаган маъқул... Хуллас, биринчи профессионал шартномани Самарқанд «Динамо»си билан туздим. У ерда менга 2 миллион сўм миқдорида маош берилган. Шунингдек, 10 миллион кўтарма пули олгандим. Албатта, илк маошдан жуда хурсанд бўлганман ва пулни тўғри ота-онамга келтириб берганман. Қувонарлиси, маблағни яхшиликка, аниқроғи, уйдаги қурилиш ишларига сарфлаганмиз. Биласизми, ўшанда оила равнақи учун кичик бўлса-да, ҳисса қўшганимдан жуда севингандим.\n- Абдужамолнинг бўш вақти қаерда ва кимлар билан ўтади?\n- Бўш вақт туғилса, жонажон қишлоғимга, дўстларим даврасига талпинаман.\n- Шартнома тузаётганда агентлар ёрдамидан фойдаланасизми? Эҳтимол, «Навбаҳор» вариантини ҳам агентлар тавсия қилишгандир?\n- «Навбаҳор»га келишимда ҳеч қандай агент роль ўйнамаган. Шунчаки, клуб таклиф билдирган, дадам эса маъқуллаган. Бундан келиб чиқадики, дадам - менинг агентим (кулади). Лекин тўғрисини айтсам, отам билан ўртамизда ҳеч қандай ёзма келишув тузилмаган. Бунга эҳтиёж ҳам йўқ.\nЁшлигида рақиб жамоасига мухлислик қилган афсоналар\nPenalti.uz futbol yangiliklari olami\n«Барселона»да Мессига ўринбосар бор(ми)\nBarcafans.asia - ''Barselona''dan xabarlar\n00:01Испания – Руминия ва бошқа ўйинлар бошланғич таркиблари\n22:09“Барселона” яна бир бор Неймарни қўлга киритишга уриниб кўради\n21:24"Бавария" Нойерга ўринбосар топди\n19:38Вадим Абрамов: Саудия Арабистонидан учралган мағлубият тасодиф эканлигини исботламоқчимиз\n19:18Месси “Барселона” билан музокарани бошлади\n18:18“Бавария” ва “Сити” ўзаро футболчи алмашиши мумкин\n17:53“Реал” қишки трансферларда кимни сотиб олади?\n17:22Ракитич "Ювентус" клубига ўтмоқчи. Туринликлар бунинг учун футбочли сотиши керак\n16:21“Ювентус” футболчиси терма жамоаси сафида жароҳат олди\n15:12"ПСЖ" клуби "Ливерпуль" футболчисини сотиб олмоқчи\n14:19Де Лаурентис "Наполи" футболчиларининг маошини 50%га қисқартирмоқчи\n13:32"Барселона" ва "Манчестер Сити" бир футболчи учун курашмоқда\n12:08Италияда 27:0 ҳисобида ғалаба қозонган ёшлар жамоаси бош мураббийи бўшатиб юборилди\n12:02Ўзбекистон - Фаластин: Либосларнинг ранглари танланди\n11:08Дешам Франция термасида юбилей учрашувини ўтказди\n11:05Ҳасанбой Дусматов профессионал боксда дебют қилди\n10:21Ўзбекистон – Фаластин учрашувини баҳрайнлик ҳакамлар бошқаради\n10:12Неймар жароҳатидан фориғ бўлди\n09:34AS: Бэйл транферидан кейин маошини йўқотмоқчи эмас, ягона ечим – Хитой\n08:08“Бавария” янги “Нойер”ни топди\n07:48Роналду дунё рекордини янгилашига оз қолди\n07:01Кун фотоси. Доннарума Венецияда сув кечди\n06:14Наполида нотинчлик ёхуд Аечелотти обрў йўқотди-ми? ("Интерфутбол" блоги)\n05:45Моуриньо Почеттино ўрнини кўзламоқда\n05:03Футзал. 11-тур учрашувлари тақвими\n04:32“Dubai Cup-U23”: Ўзбекистон олимпия терма жамоаси дастлабки икки ўйинда дуранг қайд этди\n03:35Ёш боксчиларимиз Осиё чемпионатида 14 та медаль қўлга киритишди\n01:34Абидаль Неймар ҳақида: У "Барса"нинг асосий мақсади эмас, лекин номзодлардан бири\n00:03Евро-2020 саралаши. Англия сафарда Косовони йирик ҳисобда енгди\n21:39“Интер” 19 ёшли футболчини қўлга киритиш учун “Ювентус” ва “Милан” билан курашади


Масалан, виртуал жамоат шаклида бирлашган гуруҳлар жимжимадор шиорлар, жозибадор жумлалар орқали аста-секинлик билан сафларини кенгайтиришга киришишади. Бу ҳаракатни гоҳида ислом дини аҳкомлари бузиб талқин этилган, замирига кин ва адоват, Ватанга хиёнат яширинган маърузалар ўқиш билан амалга оширишади.\nАлишер Умарқулов ҳам “Ҳизбут-таҳрир” диний экстремистик оқимининг “фаол” тарғиботчиси сифатида 2012 йилдан бошлаб очиқдан-очиқ даъват билан шуғулланиб келган.\nУ дастлаб 16 нафар инсонни оқим ғояси домига тортади. Фаолиятини “қизғин” давом эттириш жараёнида қонунга хилоф равишда Ўзбекистон Республикасидан Қирғизистон Республикасига ўтиб, диний экстремистик ташкилот тузади.\nДарвоқе, бу шахс 2000 йилда аввал худди шундай жиноят туфайли қамоқ жазосига маҳкум этилганди. Бироқ “Ҳизбут-таҳрир” нинг заҳарли ғояси унинг оиласи, уч фарзанди тақдири ҳақида қайғуришга, қилмишларидан оқилона хулоса чиқаришга йўл бермади. Кўр-кўрона танлаган йўли уни темир панжара томон олиб боражагини билмади. Муҳаммад Мамаризаев деган шахс билан учрашишга қарор қилди..\nТез-тез имонлашиб турайлик, биродар, — дейди Алишер гина-қудурат оҳангида.\nАлбатта иймонлашамиз. Ҳозир уйимда уч-тўрт нафар “ҳизбийлар” бор. Сизни улар билан таништириб қўяман,- Муҳаммад бу гапни ўзига ишонч билан айтадики, қисқа сонияли суҳбатдан кейин Алишер Муҳаммаднинг йўл-йўриқлари асосида иш тутадиган бўлди.\nМуҳаммаднинг Олтиариқ тумани Полосон қишлоғидаги уйида “ин” қурган “ҳизбийлар” шу ҳудудда яшовчи онгида мафкуравий бўшлиқ бўлган шахсларни тўплай бошлайдилар. Дастлабки тарғибот хонадон эгасининг куёви Азизбек Маҳсудовдан бошланади. Унга “Ҳизбут-таҳрир” оқимининг қасамини ичиши учун “Исломни ҳимоя қилишга ва унга аъзо бўлишга, уни тўғри бошқаришга “Ҳизбут-таҳрир” дастури ва аҳкомларига сўз ва амалда бажаришга, райимга зид келса ҳам қарорларини бажаришга қасамёд қиламан” деган сўзлар ёзилган қоғозни тутқазишади. Азизбек икки “ҳизбий” гувоҳлигида юқоридаги ёзувларни ўқиб оқимга аъзолик қасамини ичади.\nА.Умарқулов энди Рустам исмли шахсни Муҳаммаднинг хонадонига етаклаб келиб уни оқимга аъзо бўлишга ундайди.\nТобора оқим ғояларини тарқатишда устаси-фаранг бўлиб бораётган Алишер -“мушриф”, Муҳаммад “нақиб” лақаблари остида “ҳизбий халқа” ташкил этишади. Ва экстремистик ташкилот асосчиси Тақиюддин Набҳоний қаламига мансуб “Ислом низоми”, “Ислом давлати” ва “Исломий нафсия” номли электрон диний адабиётлардан сабоқ беришни йўлга қўйишади.\nБундан ташқари оқим аъзолари йиғинларида диний сайтлар орқали оқимнинг янгликлари ва ғоялари бўйича “фикр алмашиб” туришади. Ижтимоий тармоқларда “виртуал жамоа” га бирлашиб тарғибот ишларида давом этишади.\nШундай қилиб оқим “талабалари” сони бир неча нафарга кўпайиб кетади.\nҚозонга яқин юрсанг қораси юқади, деганларидек, авваллари тингловчи бўлган кимсалар “мушриф” лавозимига тайинланиб ўзлари мустақил “ҳизбий халқа” ташкил қиладилар. Айтайлик Азизбек Мўминов ўз “халқасини” тузиб, унга беш нафар фуқарони аъзо қилади ва уларга оқимга доир маълумотлардан дарс беради.\n2011-2014 йиллар орасида Азизбек каби “мансабдорлар” нинг уринишлари билан оқим аъзолари ўртасида пул тақсимоти ҳам амалга оширилади.\nДаромадга яраша ҳаракат ҳам кучая боради. Алишер Умарқулов ва унинг маслакдошлари турмуш ўртоқлари, фарзандларини ҳам даъватга эргаштирадилар.\nНосоғлом ғоя тарафдорлари ижтимоий тармоқлар орқали “Элдар Хамзин”, “Славик” профили орқали мулоқотни йўлга қўйишади. Мазкур профил эгалари Алишер Умарқуловни Қирғизистон Республикасининг Қадамжой туманига таклиф қиладилар.\nУ айни пайтда ўзини “ҳожи” деб таништирган “Ҳизбут таҳрир” диний экстремистик оқимининг Қирғизистон Республикасидаги вакили билан учрашишга муваффақ бўлади ва Фарғонадаги оқим аъзолари фаолияти ҳақида батафсил маълумотлар беради, “жамоат”ни бошқаришда ундан ёрдам сўрайди.\n“Вакил” ҳам меҳмоннинг илтимосини рад этмайди-ю, “жамоат” га бир нечта шартлар қўяди. Чунончи, ҳар бир оқим аъзоси ижтимоий тармоқлардан профил очсин. “Ҳизб инфо” сайтидан тарқатилаётган оқимга тегишли мақолалар профилларга қўйиб борилсин. Ҳар ойда қилинган ишлар ҳақида интернет орқали ҳисобот топширилсин. Аъзолар “Таббарруот” ташкил этиб, унга мунтазам равишда пул маблағи тўплашни йўлга қўйишсин.\nВатанга хиёнат кўчасида дайдиб юрган нобакор “Хожи”нинг айтганларини сўзсиз бажариш мақсадида яна Олтиариққа қайтиб келади. Гуруҳ аъзоларига бирма-бир топшириқлар беради. Ўзининг қора қилмишларини хуфёналаштириш, гуруҳ фаолиятини бегона шахслардан яшириш мақсадида “Фасеебоок”, “Одноклассники” тармоғида ўзи учун “Абу Бакр” номли, турмуш ўртоғи ва қизига “Хадича Бинту Хувайлид”, “Ойша Бинту Муслима” профилларини очади ва ташвиқот ишларини олиб боради.\nЖиноий гуруҳ ишлари ҳудуд жиҳатидан шу қадар чўзилиб кетадики, йиғилган пул маблағлари андижонлик “Абдуллоҳ” лақабли “ҳизбутчи”га етказиб турилади.\nБу орада, яъни 2013 йилнинг ноябрь ойига келиб “жамоат” орасида хабар тарқалади. Уларнинг жиноий ишларидан ҳуқуқни муҳофаза қилувчи идора ходимлари хабар топганмиш!\nПайтавасига қурт тушган “ҳизбутчилар” Қирғизистон Республикаси ҳудудига ўтиб кетишни режалаштирадилар. Уларнинг раҳбари А. Умарқулов эса оила аъзоларига оқим аъзолари томонидан тўпланган пулларни маълум бир қисмини қолдириб, Россияга ишлаш учун кетяпман, дея уйдан чиқиб кетади.\nАйланма йўл унга “қадрдон” бўлиб қолган эди. Шу боис жиноий шериклари билан Фарғона туманининг Водил қишлоғи орқали Қирғизистоннинг Қадамжой туманига ўтиб яна даъватда давом этади.\nЖиноят тўдаси хўжайинининг топшириғи билан И. Маткаримов “Ҳизбут таҳрир” ғояси асосида “Таксичининг бир куни” сарлавҳали мақола ёзиб унга юборади. Хўжайин мақолани ўқиб чиқиб, уни ҳаммаслаги А. Мақсудовга “йўллайди”. А. Мақсудов мақолага ўзгартириш ва қўшимчалар киритиб интернет орқали кенг омма эътиборига ҳавола қилади.\nЖиноятчи ижтимоий тармоқлар воситасида “талаба” излаб топиб унга сабоқ беришни канда қилмайди. Унинг ашаддий фаолияти 2018 йилнинг 11 январига қадар давом этаркан унгача Ўзбекистон Республикасида “халифалик” давлатини барпо этиш кераклиги тўғрисида очиқдан-очиқ даъват қилиб келади.\nУнинг сохта, мантиқсиз даъвати Тожикистон ҳудудларигача етиб боради. У ерда “Шамсиддин”, “Абдуллоҳ”, “Абдурашид”, “Полвон” исмли терговда аниқланмаган шахслар иштирокида “виртуал жамоа” яратади.\nҲар бир ишнинг интиҳоси бўлганидек, бу жиноий ҳаракат Алишер Умарқулов Ўш вилоятида қўлга олингандагина фаолиятдан тўхтайди.\nЎзбекистон Республикаси Вазирлар Маҳкамаси ҳузуридаги Дин ишлари қўмитаси томонидан “Ҳизбут таҳрир”га тегишли барча китоб, журнал ва маълумотларни Ўзбекистон Республикаси ҳудудига олиб кириш, тайёрлаш ва тарқатиш тақиқланганлиги билдирилган.\nАлишер Умарқулов ниҳоят суднинг қора курсисида жиноятига иқрор бўлди. Суд ҳукмига биноан Ўзбекистон Республикаси Жиноят Кодексининг тегишли моддалари билан айбли деб топилди ва ўн йил озодликдан маҳрум қилди.\nЮртимиздаги диний бағрикенглик, миллатлараро тотувлик, диний-маърифий соҳадаги улкан ўзгаришларнинг қадрига етмайдиган, ичган тузини унутадиган, нафс кўйида носоғлом ғоялар ортидан эргашадиган, уларга тобе бўладиган кимсалар худди Алишер Умарқуловга ўхшаб эртами-кечми барибир қонун олдида жавоб берадилар!\n« Намунали вилоятга айлантирилади\nЧорак сарҳисоби »


BBC Uzbek - Dunyo - Суриянинг "фитна" айбловларини АҚШ қоралаб чиқди\nСўнгги янгиланиш 11 январ 2012 - 10:05 GMT\nПрезидент Ассад "террорчилар"га қарши қаттиқ курашишини айтди\nАҚШ ва Франция Сурия раҳбари Башар ал-Ассаднинг ўзига қарши оммавий ғалаёнларга "ташқи фитна" сабаб эканини айтиб қилган нутқини қоралаган.\nАҚШ Давлат Департаменти Президент Ассад "жавобгарликни ўзидан бошқа ҳамманинг елкасига оширди" деб айтди.\nФранция ташқи ишлар вазирлиги эса нутқни "воқеъликни инкор қилиш" дея тасвирлади.\nКамдан-кам қиладиган халққа мурожаатида жаноб Ассад халқаро қудратлар Сурияни беқарорлаштиришга уринаётганлари ва "террорчилар"ни "темир мушт" билан янчиб ташлашини айтган.\nВашингтонда муносабат билдирган давлат департаменти воизи Виктория Нуланд қуйидагиларни айтди: "Ассад Суриядаги вазият учун хорижий фитнани айбламоқда, лекин бу вазиятга энди Араб Лигаси, Сурия мухолифатининг аксар қисми ва бутун халқаро ҳамжамият қўшилган. Суриядаги масъулиятга келганда, у жавобгарликни ўзидан бошқа ҳамманинг елкасига оширмоқда".\nУ мазкур нуқт жаноб Ассад учун ҳукуматдан кетиш вақти келганини яна бир бор исботлаганини айтди.\nКузатувчиларга қарши танқидлар\nСешанба кунги нутқ Президент Ассаднинг ўтган март ойида норозиликлар бошланганидан бери қилган учинчи телевизион чиқиши бўлди. Бу сафарги нутқ икки соат давом этди.\n"Минтақавий ва халқаро томонлар мамлакатни беқарорлаштиришга уриндилар", деди у.\n"Биз учун энг устивор масала биз ўнлаб йиллар сақлаб келган барқарорликни тиклаш, ва бунга террорчиларни темир мушт билан янчиб ташлаш билангина эришиш мумкин".\n"Мамлакатимизга қарши иш юритаётган ташқи кучлар билан ҳамкорлик қилувчиларни аяб ўтирмаймиз".\nСурия ҳукумати қуролли гуруҳларга қарши курашиб келаётганини ва шу кунгача 2000 аскар ўлдирилганини айтади.\nЎтган ойлар ичида армия дезертирлари мухолифат тарафига ўтишган ва ҳукумат нуқталарига қарши ҳужум қилишган.\nДекабр ойида 165 кузатувчидан ташкил топган Араб Лигаси гуруҳи Сурияга киритилган. Гуруҳ вазифаси зўравонликларни тўхтатиш, шаҳарлардан оғир қуролларни олиб чиқиш ва сиёсий маҳбусларни озод қилишга чақирувчи тинчлик режасининг қандай тадбиқ қилинаётганини кузатишдир.\nБироқ, мухолифат фаоллари кузатувчиларни Сурия ҳукуматига хайрихоҳликда айблашган.\nАйни дамда Араб Лигасининг Суриядаги кузатувчи гуруҳи таркибида иш юритган собиқ кузатувчи мазкур миссия ҳўжакўрсинга қилинаётган амал эканини айтиб чиққан.\nЖазоирлик сиёсатси Анвар Малик Суриядаги вазиятни инсоний фожеа дея тасвирлади.\nАл-Жазира телеканалига берган интервьюсида жаноб Малик Сурияда ўзи гувоҳ бўлган воқеалардан сўнг кузатувчилар гуруҳидан чиқиб кетганини айтди.\nУнга кўра, миссия ўз ишини бажаролмаяпти, Президент Ассадга содиқ қўшинлар уруш жиноятларини амалга оширмоқдалар: снайперлар оддий фуқароларни ўлдирмоқда, одамлар хавфсизлик кучлар томонидан ўғирланиб қамоқларда қийноқларга солинмоқда.


Аброр Мухтор Алий: “Рамазон — илм ва китобхонлик ойидир” | www.ziyouz.uz\nБош саҳифа СуҳбатларАброр Мухтор Алий: “Рамазон — илм ва китобхонлик ойидир”\nЧоп этилган 30.05.2017 МуаллифZiyouz.uz\nАброр Мухтор Алий 1976 йили Наманган вилояти Чуст тумани Каркидон қишлоғида туғилган. 1992 йил ўрта мактабни битириб, Андижонда “Абдуссалом Махдум” мадрасасида тайёрлов курсида ўқиган. 1996 йилда Андижондаги “Саййид Муҳйиддин Маҳдум” мадрасасида тайёрлов курсида таҳсил олган. 1998‑2000 йилларда Намангандаги “Мулла Қирғиз” мадрасида ўқиган. 2000-2008 йилларда Имом Бухорий номидаги Ислом институтида таҳсил олган.\n2008 йили Республика қорилар мусобақасида иштирок этиб, «мужаввид қорилар» йўналиши бўйича 3-ўринни олган. 2008 йил Ғазалкент шаҳрининг жомеъ-масжидида имом хатиблик қилган. 2008-2009 йилда Урганч шаҳридаги «Фахриддин ар-Розий» мадрасасида мударрислик қилган. 2009-2011 йилларда Мирзо Улуғбек номидаги Ўзбекистон Миллий университетининг Олий журналистика курсларида таҳсил олиб, магистрлик даражасини олган.\nИзуддин Байянунийнинг «Таҳорат ва намоз ҳукмлари» номли китобини ўзбек тилига таржима қилган. “Олтин силсила” ҳадислар тўплами таржимонларидан бири.\n— Инсоннинг энг беғубор, шу билан биргаликда масъулиятли даврларидан бири ҳам – ёшликдир. Зеро, айнан шу даврдаги ҳаракатлар инсоннинг келажагига ишора қилади. Ёшлик даврларингиз, ўша пайтдаги интилишларингиз ҳақида сўзлаб берсангиз.\n— Бисмиллаҳир роҳманир роҳим. Алҳамдулиллаҳ, ассолату вассаламу ала росулиллаҳ ва баъд. Ассаламу алайкум ва роҳматуллоҳу таъала ва барокатуҳ.\nЁшлик йилларим даҳрий тузумнинг энг қайнаган даврига тўғри келган. 6 ёшимдан мактабга борганман. Адабиёт, маданият ва сиёсатга қизиқадиган оилада катта бўлганим учун болаликдан китобга меҳр қўйдим. Уйимизда кўпинча маърифий ва бадиий асарлар ўқиларди, тонггача китобхонлик, адабий баҳслар бўларди. Бизнинг тилимиз шеърият билан чиққан. Гарчи маъноларига яхши тушунмаган бўлсам-да 7 ёшимда ўша пайтда жуда машҳур бўлган Абдулла Ориповнинг “Йиллар армони” китобидаги 60-70 фоиз шеърларни ёд олгандим. Дадам зеҳнни ўстириш учун кўп шеър ёдлатардилар, жаҳон адабиётидан Эрнест Хемингуэй, Проспер Мериме, Габриэль Гарсиа Маркес каби машҳур ижодкорларнинг асарларини ўқиб берардилар. Мактабда ҳам аъло баҳоларга ўқидим.\nБувим қишлоқнинг отин ойиси эдилар. Дастлабки диний таълимни бувимдан олганман. “Қоидаи Бағдодий”дан саводимни чиқарганлар, Сўфи Оллоёр раҳимаҳуллоҳнинг “Саботул Ожизин” асарини, Аҳмад Яссавий раҳимаҳуллоҳнинг “Ҳикматлар”ини ёдлашимда туртки бўлганлар.\n— Албатта фарзанднинг ҳам маънан, ҳам жисмонан етук етук инсон бўлиб вояга етишида оиланинг, ота-онанинг ўрни беқиёс. Оилангиз ҳақида ҳам сўзлаб берсангиз. Шу ўринда оилада фарзанд тарбияси ҳақида қандай тавсиялар бера оласиз?\n— Дадам деҳқончилик билан шуғулланган бўлсалар-да, адабиёт, журналистикага жуда қизиқардилар, шу соҳада таълим олишни орзу қилардилар. У кишининг орзулари менда ушалди, шекилли, журналистика соҳасида ўқидим, адабиётни ҳам ўргандим. Онам ҳам доим ҳалолдан касб қилиш ҳақида таълим берардилар. Сўфи Оллоёрдан байтларни шарҳлаб, ёдлатардилар.\nАллоҳга шукр, 7 фарзандимиз бор, 2 қиз, 5 ўғил. Ўғилларимизнинг барчаси исми Муҳаммад билан бошланади: Муҳаммад Амин, Муҳаммад Содиқ, Муҳаммад Нур, Муҳаммад Тоҳа, Муҳаммад Закий. Аллоҳ уларнинг умрларини зиёда қилиб, илмга хизмат қиладиганлардан қилсин. Уларни ҳам ота-онамиз бизни тарбиялаганлари каби китобга муҳаббатли қилиб вояга етказишга ҳаракат қиляпмиз.\nФарзанд тарбияси борасида китобларда ёзилишича, уларга энг аввало ҳалол луқма егизиш керак. Фарзандингиз кимга ўхшашишини хоҳласангиз, ўша кишиларни ҳурмат қилишингиз керак. Ўғлингиз аҳли илм бўлишини истайсизми — олимларни ҳурмат қилинг, хизматини қилинг, дуосини олинг. Шундагина сизнинг фарзандингиз ҳам олим бўлади. Тарих китобларида ёзилишича, олимларни сўккан, ҳурмат қилмаган инсонларнинг зурриёдидан золимлар, ақли калталар чиққан. Аллоҳ асрасин.\n— Сизни Шайх Муҳаммад Содиқ Муҳаммад Юсуф раҳимаҳуллоҳнинг шогирди сифатида яхши биламиз. Марҳум ҳазратнинг устоз ва мураббий сифатида фазилатлари қандай эди? Ҳар хил ҳолат бўлади. Баъзан дарсни ўзлаштиролмай қолган пайтларингиз бўлади. Шу ҳолатда Шайх қандай йўл тутардилар. Умуман устоз-шогирдлик жараёнида қандай қизиқ воқеалар бўлган?\n— Аллоҳ таоло устозимиз Шайх Муҳаммад Содиқ Муҳаммад Юсуф раҳимаҳуллоҳни раҳматига олган бўлсин. Мен Андижон, Наманган ва Тошкентда ҳам кўп устозлардан таълим олдим. Аллоҳ барчаларидан рози бўлсин. Улар орасида Шайх ҳазратларининг менга таъсирлари жуда катта бўлган. У киши таълим жараёнида ҳеч қачон дакки бермасдилар. Хато қилсак ҳам кечирардилар. Иш бор жойда албатта хато ҳам бўлади, дердилар. То хатомизни англаб етгунча сабр қилардилар. Шундан сўнггина муқобилини кўрсатардилар.\nКўпинча менинг аҳли бидъатларга қарши фаолиятимни танқид қилишади. Лекин Шайх ҳазратлари кимдир уларга асосли жавоб бериши шартлигини таъкидлардилар. Ҳар бир давлатнинг мудофаа вазирлиги бўлгани каби жамиятни мана шундай ғояларга қарши мудофаа этиб турилмаса, уларнинг таъсир доираси ошиб, ҳали диний эътиқоди, ақидаси шаклланмаган ёшлар уларнинг таъсирига берилиб қолиши ҳақиқат. Бошқа юртларда ҳам бунинг оқибатини кўрдик. Мана шундай ботил ақидалар таъсирига тушиб қолган ёшлар бутун бир мамлакатларнинг бошига бало бўлдилар.\nШайх ҳазратлари бизни ҳеч қачон бўш қолдирмасдилар. Сал ишимиз камайса шахсий электрон қутимизга таржима учун мақолалар, китоблар ташлардилар, маълум масаланинг жавобини топинглар деб топшириқ берардилар, баъзи ҳадисларнинг аслини топишни, ўрганишни таъкидлардилар.\nҲазрат жуда ҳам закий, юксак фаросатли инсон эдилар. Воқеликни жуда яхши англардилар. 2001 йили илк хатмга ўтганимда орқамдан бир киши нотўғри луқма бериб, мени адаштирмоқчи бўлаверди. Унинг мақсади мени хатмга ўтказмаслик эканини англадим. Вазиятни Ҳазратга тушунтирдим. Шайх индамадилар. Бир тўй мажлисида Шайх ҳазратлари ажойиб усул қўлладилар. Одатда мажлисларда ҳамма Ҳазратнинг оғизларига қараб турар, мени гапирармикинлар деб кутар эди. Чунки Шайхнинг бир нигоҳлари, мақтовлари ҳам обрў бўлиб, номи айтилган киши ҳам ҳурматга сазовор бўларди. Мен тўйда чой ташиб юрардим. Мажлисда мени адаштирмоқчи бўлган одам ҳам бор эди. Шунда ҳазрат менга қараб: “Аброр домла, фалончини фалон жойда кўрдингизми? Ўша одам ҳақида нима дейсиз?” дедилар. Ҳайрон қолдим. Ҳазрат айтган одамни ҳам танимайман. У жойда бўлганимни ҳам эслолмайман. Лекин Ҳазрат номимни айтиб, мендан фикр сўрагани учун ҳамма менга ҳавас билан қаради. Бунинг ҳикматини кейин билдим. Шом намозига турдик. Ҳазрат менга азон айтишни буюрдилар. Намоздан кейин адаштирган ҳалиги одам келиб, мени қаттиқ бағрига босди. Билишимча, ҳалиги одамга Ҳазрат мени яқин олишларини шу услубда билдириб қўйдилар. Бу ҳодисанинг асл маъносини Ҳазрат, мен ва ўша мени хатмда адаштирмоқчи бўлган кишигина биларди холос. Шайх шу дақиқ усул билан бизни яраштирган, ҳалиги кишининг қалбида ҳам менга нисбатан илиқликни уйғотиб қўйган эдилар.\n— Мана, Аллоҳга ҳамдларки, Рамазон ойини ҳам бошлаб олдик. Ғанимат кунларни кўнгилдагидек ўтказиш учун қандай маслаҳатлар бера оласиз?\n— Рамазон ойи барчаларимизга муборак бўлсин! Аллоҳ таоло бу ойни баракотли, файзли, футуҳли қилсин!\nРамазон ойида Ислом тарихида энг катта футуҳотларга эришилган. Бу ойда Қуръони карим нозил бўлган, Бадрда ғалаба қозонилган, Макка фатҳ этилган, Салоҳиддин Айюбий Қуддусни фатҳ этган.\nТабароний ривоят қилган ҳасан-саҳиҳ ҳадисда шундай дейилади:\nАбу Ҳурайра розияллоҳу анҳудан ривоят қилинади: “Набий соллаллоҳу алайҳи васаллам минбарга кўтарила туриб: “Омин! Омин! Омин!” дедилар.\n“Эй Аллоҳнинг Росули! Минбарга кўтарила туриб: “Омин! Омин! Омин!” дедингиза?” дейилди. Шунда у зот: “Олдимга Жибрил келиб: “Ким Рамазон ойини топсаю ва мағфират қилинмасдан жаҳаннамга кирса Аллоҳ уни хор қилсин! Сиз: “Омин!” денг!” деди. Мен: “Омин!” дедим.\n“Ким ота онасини (кексалик чоғида) топса ва уларга яхшилик қилмай ўлсаю, жаҳаннамга кирса Аллоҳ уни хор қилсин! Сиз: “Омин!” денг!” деди. Мен: “Омин!” дедим.\n“Кимнинг олдида сиз зикр қилинсангиз, сизга салавот айтмаса, кейин ўлиб жаҳаннамга кирса Аллоҳ уни хор қилсин! Сиз: “Омин!” денг!” деди. Мен: “Омин!” дедим”, дедилар”.\nРамазон ойида мағфиратга эришиш ҳудди ота-онага яхшилик қилиш билан жаннатга киришга тенглаштирилмоқда. Рамазон шундай ойки, ундан мағфират қилинмай чиқиб кетиш бадбахтликдир.\nБу ойни ҳар бир киши китобхонлик ойига айлантириши керак: Қуръон ўқиш керак, ҳадисларни ўрганиш керак, икки дунёмизга фойдали китобларни мутолаа қилиш керак. Китобларимизда бу ойнинг ҳар бир дақиқасини ғанимат билиб, кундузлари соим, кечалари қоим бўлиб, таровеҳ, таҳажжуд ибодатларини адо этиш, илмий суҳбатларда иштирок этиш билан ўтказиш тавсия этилади.\n— Рамазон – эҳсон ва садақотлар ойи. Лекин ҳамма ҳам ушбу молиявий ибодатни кимга қилишни билмайди. Бугунги кун воқеликларидан келиб чиқиб, хайр ва эҳсонларни кимга берган маъқул?\n— Шариатда садақа, хайр ва эҳсоннинг ўз истилоҳлари бор. Рамазон ойида қилинган ишларнинг савоби 10 баравардан 700 бараваргача ва ундан ортиқ бўлиши эътиборидан бу ойда хайр-садақа ва закотни бериш фазилатлидир. Лекин баъзи уламолар закотни фақатгина Рамазонга боғлаб қўйишни маъқул кўрмайдилар. Чунки Рамазондан бошқа ойларда ҳам фақирлар закотга муҳтож бўлади.\nХайр‑эҳсонга энг ҳақдор тоифа кишининг ўз яқинларидир. Закотни оила ва ота-онага берилмайди. Лекин опа-сингил, ака-ука, амма-хола, тоға-амакилар, қўшниларга бериш афзал.\nЭҳсон маъносида Пайғамбар алайҳиссалом: “Кишининг инфоқ қилишга энг ҳақлиси ўзига қилганидир” деб марҳамат қилганлар. “Ўзи” деганда ўзи, хотини, бола-чақалари ҳам тушунилади. Ҳар бир инсон ўзини ўзи тўйдириб, муҳтожликдан олиб чиқса, жамиятда камбағал қолмайди.\nШунингдек, ушбу ойда камбағалларга ифторлик, сахарлик қилиб бериш, бева-бечора, кексалар ҳолидан хабар олиш фазилатли амаллардан.\n— Анъанавий саволимиз — китобхонлик ҳақида. Ўзингиз ёқтирган ва бошқаларга ҳам албатта ўқишни тавсия этадиган 3 та китобни айтсангиз.\n— 3 та китоб билан кифояланиш жуда қийин. Ўзбек китобхони Навоийдан албатта ўқиши керак. Ҳеч бўлмаса “Муножот”ни, “Қирқ ҳадис”ни ўқиш керак. “Хамса”ни ўқиб, маъносини уқилса, нур устига нур.\nАбдулла Қодирийнинг “Ўткан кунлари”ни албатта ўқиш керак. Мен бу асарни ўқишдан чўчиб тураман. Чунки агар 1-2 саҳифа ўқисам, тугатмагунча кўнглим жойига тушмайди. 15 марта ўқиб чиққанман. Чўлпоннинг “Кеча ва кундуз”и ҳам бадиий савияси юксак асарлардан. Фитратнинг шеърият ҳақидаги “Вазн” китоби ҳам менга катта таъсир қилган.\nЎзим Абдулла Орипов ва Эркин Воҳидов шеърларини маза қилиб ўқийман.\nПушкиннинг “Капитан қизи” асарини тавсия қиламан. Лев Толстойнинг “Уруш ва тинчлик” эпопеясини, Достоевскийнинг “Жиноят ва жазо” романини, Хемингуэйнинг “Чол ва денгиз” қиссасини, Маркеснинг “Ёлғизликнинг юз йили” романини ўқиш керак.\nМашҳур турк адиби Нажиб Фозилни тавсия қиламан. Нажиб Фозил туркий миллатлар фикрий дунёсини оширишга катта ҳисса қўшган.\nФикрий иммунитет бўлмай туриб, фалсафани ўқишда эҳтиёт бўлиш керак. Фалсафа борасида аввало “Иҳёу улумид-дин” муаллифи Абу Ҳомид Ғаззолийнинг “Таҳафутул фаласифа” (“Фалсафанинг аҳмоқликлари”) асарини ўқишни тавсия қиламан. Афсус ҳали ўзбек тилига таржима қилинмаган. Бунда муаллиф фалсафани 8 турга ажратиб, унинг ҳақиқий таърифини берган. Бу асарни ўқиган киши Фрейд, Кант, Нитше фалсафаларини таҳлил қила олади.\n— Ўзингиз шахсий кутубхона юритасизми?\n— Китобга муҳаббат ёшликдан бўлгани учун албатта шахсий кутубхонамни бойитиб борганман. Мусофирчилик кўч-кўчларида ҳамма нарсам қолса ҳам китобларимни кўтариб юрганман.\nШахсий кутубхонамда Шайх ҳазратларининг китоблари, “Олтин силсила” ҳадис тўпламлари, аҳли сунна вал жамоа ақидаси ва фиқҳга оид китоблар, Навоий асарлари, бир қанча бадиий ва илмий китоблар жамланган.\nОта-оналар фарзандларига ҳар хил нарсалардан кўра, китоб совға қилишлари, ҳар бири учун алоҳида китоб жавони ташкил этиб, “Бу сенинг кутубхонанг, буни мана бу китоб билан бойит, мана бунисини албатта ўқиб чиқ. Ўқиганингни бир томонда, ҳали ўқимаганларингни бошқа томонда тахлагин” деб маслаҳат беришлари керак.\nШахсий кутубхона инсон маънавий камолотининг энг катта манбаларидан биридир.\nДавронбек Тожиалиев суҳбатлашди\n← Аввалги Аввалги Ҳасан Қудратуллаев. Бобур ва мўғул қавмлари\nКейинги → Кейинги: Индонез мақоллари (70 та)


Сизинг орзуингиз нима? - blog.xabar.uz\nСизинг орзуингиз нима?\nОрзу - бу инсон хайотидаги интилиш керак булган максад.\nХаёт жуда киска, вакт жуда оз. Шу кичкина саёхатга чикаётган хар бир тирик жоннинг уз орзу-армони булади, ва хар кимда хар хил. Хозир гап флора йоки фауна, йоки бошка мавжудодлар хакида гап кетайотгани йук, айнан одамзод хакида. Биз бу дунёга келар эканмиз, ота-оналаримиз бор куч ва соглигини аямай узларини биларни келажагимиз йулида курбон килишади. Аммо узлари учун яшашни хам унутиб уйишади, уз орзуларидан хам вос кечишади.Орзу бу нима узи? Агарда орзу мавжуд булмагандичи, бу хаёт канака буларди? (Риторик савол)Йукроида айтганимдек, хар кимни орзуси хар хил. Кимдир таникли будишни истайди, кимдир бой-бадавлат булишни, кимдир согайишни хохласа, кимдир бахтли булишни истайди. Кимлардир эса оддий сув йоки йегулик топиб яна бир кун яшашни хохлайди.Аммо бу блогда йозишим учун мажбур килган нарса бу хамма оилада булиши мумкун булган ахвол, яни ота-она ва бола уртасидаги зиддият. Хар бир инсон онги ривожланар экан, униб-усар экан, йурагида орзу пайдо булади. Бу шу нарсаки, уни бутун вужудb билан хохлашади, унга эришишга харакат килишади. Аммо бу йулда анча-мунча кийинчиликларга дучор булишади, ва баъзилар ярим йулда йенгилишади. Балки яна бир кадам ташлаганда, максадга етган булармидик, сабаби шунча нарсадан вос кечилди. Бу вос кечиш ортида турли хил сабаблар булиши мумкун, масалан ота-она хукми, ва уларнинг орзу-армони (Блогимнинг асоси мавзуси, лекин бу ягона сабаб булиши мумкун дегани эмас). Енди каранг, биз уз орзуимиз учун курашишимиз керакми йо ота-она орзуси учунми деган савол пайдо булади? Бу дегани узимизнинг эмас, ота-онамиз хоётини яшашимиз керак дегани эмасми? Тугри улар биз учун узларининг хамма нарсасини бизлар учун курбон килишган, лекин ота-она фарзандларига яхшилик раво куришса, уларнинг бахтли булишини исташса, фарзандини куллаб-куватлаши керак эмасми, йоки уларнинг айтганидек уларнинг орзуси билан яшаши керакми?Енг асосийси шуки, биз нима булса хам, оиламизни биринчи уринга куямиз, сабаби бу хамма нарсадан мухим, лекин орзуга эришиш учун нима килиш керак?P.S. Пунктуация хатолари, йоки бошка хатолар учун олдиндан узур. Фикрлармни тугри етказиб бершига харакат килдим ва тугри тушунишингизга умид киламан. Бу менчи биринчи блогим ва биринчи узбек тилидаги блогим)\n2.49 / 23\nБлогпостда жуда кўп имловий хатолар мавжуд, худди ўзбек тили ўз тили бўлмаган одам ёзгандек тасаввур ҳосил қилади. Мавзу оригинал эмас, ижтимоий аҳамияти етарлича ёритилмаган. Умумий фикрлар билан чекланилган. Муаллиф ўзи биринчи марта блог ёзаётганини қайд этган экан, бошланиши учун ёмон эмас. Ҳар ҳолда шахсий фикр бор. Кейинги блогларда ушбу фикрни аргументлар билан мустаҳкамлашни, чиройли мисоллар ва фактлардан фойдаланишни, форматга аҳамият берган ҳолда кириш, асосий қисм ва хулосалар қисмларини қўллашни, кичик бўлсада таҳлилдан фойдаланиш, мавжуд муаммога атрофлича ёндашган ҳолда ечим беришни тавсия қиламан.\n1.5 Расул Кушербаев 10/05/2018\n1 Шерзод Шерматов 17/05/2018\n1 Давронбек Тожиалиев 18/05/2018\nMuallifning bir olam ilmoviy va boshqa xatolari ichidan uning demoqchi bo'lgan bir fikrini ilg'ab oldim, ya'ni bola ota-onasinign orzusi uchun yashamasligi kerak! Bu ayni haqiqat, chunki aksariyat holatda bola ota-ona orzusi uchun yashab o'z hayotini barbod qilaman. Muallifga omad tilayman, keyingi gal umumiy gaplardan qochib aniq misollar bilan qalamga olingan mavzuni asoslashni, imloviy xatolardan xoli material tayyorlashni iltimos qilib qolaman.\n1 Уйғун Ғафуров 19/05/2018\n1.5 Қаҳрамон Асланов 21/05/2018


Қайси фан фидойилари нобель мукофотини олишади? — OLMALIQ HAYOTI\nКимё шубҳасиз энг муҳим амалий фан соҳаларидан биридир. Фан ютуқларини ишлаб чиқаришга тадбиқ этилиши борасида ҳам кимё олдига тушадигани йўқ бўлса керак. Нобел мукофоти топшириладиган энг муҳим йўналишлардан бири сифатида ҳам бежизга алоҳида қайд этилмаган. Кимёгарлар ишлаб чиқарган маҳсулотлар орқали иқтисодиётнинг яна кўплаб соҳалари ҳам иш юритишади. Хусусан, кимё заводларида ишлаб чиқарилган минерал ўғитлардан фойдаланиб, деҳқонларимиз мўл ҳосил олади ва озиқ-овқат хавфсизлигига ҳисса қўшади, фармацефтлар дори-дармон тайёрлайди, сунъий толалардан эса турли туман матолар тўқилади. Полимер маҳсулотларнинг эса бугунги кундаги аҳамиятини таъкидлашга ҳожат йўқ. Қисқаси, кимё фани кириб бормаган бирорта соҳа мавжуд эмас.\nМанбаларга кўра, “кимё” қадимги мисрликлар тилидаги “кем” сўзидан келиб чиққан дейилади. Мисрда Нил дарёси тошқинларидан кейин қоладиган унумдор серҳосил тупроқни айнан “кем” деб аташган. Нил водийсининг ўзини эса “кемиа” деб номлашган. Кейинчалик, бу термин араб тилидаги “ал-кимя” сўзи орқали бугунги кунда бутун жаҳон тилидаги “кимё” терминининг ўзагига айланди. Термин қадимги Мисрда пайдо бўлган бўлса-да, лекин мустақил фан сифатида кимё асосан XVII асрдан кейин, асосан Роберт Бойлнинг илмий ишлари туфайли шакллана бошлади. Бойл сиёҳ моддаларни кимёвий усулда олиш йўлларини кашф қилди ва кимёвий индикаторлардан фойдаланишни ихтиро қилди. Ундан аввалги асрлар мобайнида кимё асосан табиб-ҳакимлар ва алкимёгарлар томонидан ўрганилиб, тараққий этиб борган. Хусусан, буюк бобокалонларимиздан Абу Наср Фаробийнинг минераллар борасидаги ишлари, Ибн Синонинг эфир мойлари устида олиб борган изланишлари ҳайратланарли даражада мукаммаллиги билан ҳозирги замон кимёгарларини ҳам лол қолдириб келмоқда. Ибн Сино бобомиз олтингугурт, азот кислоталари, натрий ва калий гидрооксидларини ажратиб олиш усулларини аниқлагани ва амалиётда ундан кенг фойдаланганлиги тарихчи Жузжоний томонидан қолдирилган қайдлардан маълум.\nАлбатта, бу борада 1869 йилда Д.Менделеев томонидан кимёвий элементлар даврий жадвалининг кашф қилиниши янада муҳим аҳамият касб этган. ХХ асрдан бошлаб юртимизда ҳам кимё фанининг замонавий етук олимлари етишиб чиқа бошлади.\nКимё корхоналарида ўн минглаб инсонлар иш билан таъминланган, улар ишлаб чиқараётган маҳсулотлар эса ички ва ташқи бозорда ўз харидорига эга. 2021 йил статистикасига кўра, Ўзбекистонда саноат маҳсулотлари ишлаб чиқариш умумий ҳажмининг саккиз фоизи айнан кимё саноати ҳиссасига тўғри келган. Юртимизнинг йирик кимё корхоналарида-Навоий азот заводи, Фарғона азот заводи, Чирчиқ ва шаҳримиздаги йирик заводлар, Деҳқонободдаги калий заводи сингари корхоналарида янги ишлаб чиқариш қувватларини ишга тушириш ва мавжудларини модернизация қилиш бўйича катта кўламли ишлар амалга оширилмоқда.\nШунингдек, кимё корхоналаримиз томонидан, эпидемиологик вазият мураккаб бўлган ҳозирги шароит учун муҳим ҳисобланган дезинфекция воситаларини ҳам узлуксиз етказиб бериб турганини алоҳида айтиб ўтиш жоиз.


Барчаси 6 ёшимдан бошланган. Маняк уни қон тўкишга нима мажбур қилганини айтди\nБеш нафар аёлнинг ўлимида айбланган флоридалик 65 ёшли Бернард Жайлзга умрбод қамоқ жазоси тайинланган бўлиб, айни пайтда қамоқда сақланмоқда.\nКўп йиллардан буён олимлар кетма-кет қотиллик содир этувчи жиноятчиларнинг онгида нима ўзгаришлар юз бериши тўғрисида изланиш олиб боришмоқда. Шу сабаб маняк Бернард Гилес билан уни бу ишга мажбур қилган омллар тўғрисида суҳбат олиб борилди. Интервьюдаги очиқланган маълумотлар тармоқ фойдаланувчиларини даҳшатга солди.\n70-йилларнинг бошларида Гилес 14 ёшдан 22 ёшгача бўлган беш нафар аёл спортчиларнинг жонига қасд қилган. У навбатдаги қотилликка қўл ургунига қадар ўлим жазосидан қочиб юришга муваффақ бўлган. Интервью чоғида суҳбатдошига Гилес биринчи марта қотиллик қилиш фикри унда 6 ёшлигида пайдо бўлганини айтган. У ёш болалик пайтида қўшни қиз билан овчи-овчи ўйинини ўйнаганини эсга олган. Айнан ўша пайтда у қизчани ётоқхонага олиб борган ва нафас ололмай қолгунича бўйнидан бўғиб турган. Айнан ўша пайтда у ғаройиб бир ҳисни туйгани ҳақида айтган.\n16 ёшга етганида унда қотиллик қарори янада мустаҳкамланган, бир куни Жайлз пичоқ билан кўчада кетаётган қизга ташланган, аммо аниқ ҳаракат қилиш учун унда журъат етишмаган. Бу имконият унда кейинроқ пайдо бўлди.\nЖайлзнинг қайд этишича, у ҳеч қачон ўзининг рафиқаси ёки таниш қизларини ўлдириш ниятида бўлмаган. Айрим қурбонлар қотилнинг қўлидан тирик қочиб қутулишга муваффақ бўлишган, улар йиғлаб, қотил билан гаплашишга ҳаракат қилишган ва бу унинг чалғишига сабаб бўлиб, қурбонлар бундан фойдаланиб қочиб қутулган.\nҚотил жиноятлари унга ғаройиб лаззат бериши тўғрисида айтган. Бу эса навбатдаги қотиллик учун туртки бўлиб хизмат қилган.\nКиритилди: 14:04 11.02.2019. Ўқилди: 2063 марта. Фикрлар сони: 0 та.


Nissan қорли қути ва сув солинган бочкалар сотувини йўлга қўяди\n23:09 / 18.01.2017\nNissan компанияси Amazon'да XTreme Collection дўконини яратди. Ушбу дўконда қор солинган қути, сув тўлдирилган бочкалар, тошлар ва "ер чеккасидаги" бошқа ғалати предметлар сотилади. Бу ҳақида The Drum нашри хабар берди.\nКомпания ўз матбуот релизида товарларнинг профессионал спортчилар билан бирга танланганига урғу бермоқда. Харид қилинган предметлар Nissan X-Trail гибрид автомашинасида етказиб берилади.\nБренд шунингдек харидорни улкан предмет учун алоҳида жой ажратиши зарурлигидан огоҳ қилади. Товарларни етказиб бериш буюртма баҳосига киритилмайди ва алоҳида муҳокама қилинади.\nХаридларни қўллаш борасидаги тавсияномада, масалан, сув ва тошлардан уй шаршарасини яратиш мумкинлиги ёзилган. Бироқ бу сувни ичиш тавсия қилинмайди, зеро у табиий келиб чиқишга эга ва тозалаш жараёнидан ўтмаган.\nШунингдек Nissan компанияси YouTube'да янги ролик тақдим этди, унда сотувга қўйилган предметларнинг қандай йиғилганлиги кўрсатилган.\nҲозирда сотувда товарлар йўқ. Nissan X-Trail гибрид автомашинасини тарғиб қилишга доир реклама акцияси 19 январдан 31 мартгача давом этади. Бундан ташқари, 18 январдан бутун коллекция компания штаб-квартирасида тақдим этилади.\nAmazon Nissan ғалати харидлар


Главная "МЕНИНГ МУЛКИМ - ЧАСТНАЯ СОБСТВЕННОСТЬ" Хайрия ҳашари\nПрезидентимизнинг Рамазон ҳайитини юксак савияда ўтказиш тўғрисидаги Қарори ижросини таъминлаш юзасидан Фарғона вилоятининг шаҳар ва туманларида катта ишлар амалга оширилди. Кексаю ногиронлардан хабар олиш, қишлоқ, маҳалла ҳамда гузарларни ободонлаштириш, кўча ва хиёбонларни кўкаламзорлаштиришга алоҳида эътибор қаратилди. Рамазон ҳайити кунларида халқимизнинг азалий урф-одатлари, хислатлари амалда намоён этилди, кўнгиллар шодлик ва шукроналик туйди.\n“Маҳалла” хайрия жамоат фондининг вилоят, шаҳар ва туман бўлимлари томонидан 3372 нафар кам таъминланган оилалар, боқувчисини йўқотган ва ёлғиз кексалар ҳолидан хабар олиниб, уларга ҳомий ташкилотларнинг 170 млн. сўмлик, маҳалла фондининг қарийб 43 млн. сўмлик моддий ёрдам кўрсатилди. “Меҳрибонлик”, “Мурувват”, “Саховат” уйларида 78,8 млн. сўмлик хайрия ишлари амалга оширилди. Байрам муносабати билан 71 та муқаддас қадамжо, 16 та тарихий обида, 904 та қабристон, 198 та масжид ободонлаштирилди.\nФарғона шаҳридаги “Оқариқ” маҳалла фуқаролар йиғинида қабристонга олиб кирувчи йўлга асфальт ётқизилди, йўлаклар тозаланди. Девор ва дарахтлар оқланди. Саховатпеша инсонлар томонидан кам таъминланган 13 та оилага ун, ёғ, гуруч, мева, сабзавот ва полиз маҳсулотлари етказиб берилди.\n– Халқимиз бугунги шароит ва имкониятлардан оқилона фойдаланиб, ободончилик, бунёдкорлик хайрия ишларини рўзаи-рамазон кунларида шукроналик билан амалга оширдилар, – дейди Данғара туманидаги Тегирмонбоши қишлоқ қабристонининг қоровули Қодирали Аҳмадалиев. – Биз ҳеч кимни ҳашарга айтганимиз йўқ. Маҳалла аҳли ўз хоҳиши билан қабристонни ободонлаштириш, сув йўлларини тозалаш, дарахт ва гулзорларни янгилашга келди. Буни фақат бизда эмас, Қизилмушт, Қирқлар, Янгиобод ва Амиробод қишлоқларида ҳам кузатдик. Зеро, Рамазон байрами диний ва маданий-маърифий қадриятларимизни намоён этишда муҳим босқич бўлди.


ФИФА "FIFA"га қарши! / CHAMPIONAT.asia\nФИФА "FIFA"га қарши!\nТеглар : ФИФАEA Sports FIFA 19FIFAEA Sports FIFA\nЎйин ва федерация 300 млнлик шартнома, АҚШда бўлиб ўтадиган Жаҳон чемпионати ва NFT сабаб жанжаллашмоқда.\nБу ўйин ва федерацияга қандай хавф солмоқда? Фифа энди биз билган фифа бўлмайди шекилли...\nВидео-ўйинларнинг оммалашуви ва рақобатчиларнинг кучсизлиги – Electronic Arts маҳсулоти бўлмиш FIFAнинг спорт симуляторлари ичида муваффақиятга эришишининг асосий калити ҳисобланади. 1993 йилдан ўйин Халқаро футбол федерацияси сингари номланади ва шу сабаб кўпчилик уни расмий симулятор деб адаштиради.\nСўнгги 10 йил ичида FIFA тарихдаги энг катта бизнес сифатида ўсишга эришди. Ишлаб чиқарувчилар Ultimate team режими ва loot box ("совға қутиси")ни жорий қилиш орқали мисли кўрилмаган пулларга йўл очишди. Агар 2015 йили Ultimate team режими ортидан 587 млн доллар фойда келган бўлса, 2020 йилга келиб бу сумма 1,49 млрд долларга етди. Маълум маблағ эвазига сотиб олишингиз мумкин бўлган "пак"лар EAнинг умумий даромадининг 28%ини ташкил қилади.\nБироқ 2022 йилда бир қатор ўзгаришлар бўлади. ФИФА ва EA Sports ўртасидаги лицензия шартномаси якунига етади. Томонлар келишув муддатини узайтириш ўрнига, бир-бирларига қарши уруш эълон қилдилар. Энди эса бунинг натижасида ўйин номи ўзгариши мумкин.\nНега ФИФА ва EA одатдагидек битим муддатини узайтирмади? Муаммо нимада?\nОдатда, янги шартнома ортиқча гап-сўзларсиз имзоланган. EA — эски ва қадрли ҳамкор (федерация билан (ЕАдан кўпроқ) фақат adidas ишлаган — 60-йиллардан бери). Қайсидир пайтгача ФИФАни барча иш қониқтирарди. 90-йиллардан 2000 йилгача бўлган вақтда ўйин катта фойда келтирмаган, лекин футбол жуда оммалашиб кетишига сабаб бўлган.\nАммо ҳозир EA Sports — кичик ва фойдали компания эмас, балки молиявий жиҳатдан "бақувват" бўлган шерикдир\n"Умуман олганда, ФИФА ва EA шартномаси — оддий лицензия эмас, — тушунтиради Sports.ru сайтига ФИФАнинг чакана савдо ва лицензиялаш бўйича собиқ менежери Илья Слуцкин. — Буни brand licensing (брендни лицензиялаш) деб аташади. Фарқи шундаки, лицензиялашда сиз бошқа бренддан фойдаланиш ҳуқуқини сотиб оласиз ва ўзингизникидан фойдаланмайсиз. Масалан, чойшаб ишлаб чиқарувчи ташкилот "Спартак" лицензиясини сотиб олиши мумкин ва муқовада катта эҳтимол билан "Спартак" билан бирга ўз брендини ёнма-ён қўймайди. ФИФА ва EA Sports вазиятида истисно ҳолат бор. EA ўзининг брендидан фойдаланиши мумкин. Айтганча, ФИФАнинг шунга ўхшаш бир нечта шериклари бор: EA Sports, Panini, Louis Vuitton, Taittinger шампан виноси ва бошқалар. ФИФАнинг Россияда маҳаллий шериклари ҳам бор: Марказий банк ва Жаҳон чемпионати учун танга ва маркалар чиқарган "Россия Почтаси". Ҳажми ва сони жиҳатдан бундай шартнома лицензиондан четга чиқиб, кўпроқ ҳамкорлик шартномасига яқинроқ бўлади. Чунки брендни қадоқда ишлатиш ва тижоратни ривожлантириш мумкин.\n2020 йил лицензиялаш ФИФАнинг асосий даромад манбаига айланди. Турнирларнинг бекор қилингани сабаб бутун ташкилот йилига бор йўғи 266,5 млн доллар топди (2019 йил — 765,7 млн доллар). 266,5 дан 150 EA Sports битими ортидан келди. Шунинг учун, ФИФА EA билан янги шартномадан даромад миқдорининг ошишига катта умид билан қараганди. "New York Times" нашри маълумотига кўра, федерация даромадини йилига 150 млн доллардан йилига 300 млн долларгача оширишни режалаштирган. Сумма жуда каттага ўхшайди, лекин бундан ҳам қизиқроғи, EA Sports ФИФАга бундай пулларни нима учун тўлаганидадир...\nЙилига 150 млн эвазига (ФИФАнинг янги таклифи бўйича 300) EA Sports:\n• FIFA номидан фойдаланиши мумкин;\n• футбол бўйича Жаҳон чемпионатининг барча объектларидан фойдаланиш учун эксклюзив ҳуқуққа эга бўлади.\nЕА бошқа ҳамма нарса учун лицензияни қолган 300та шерикдан сотиб олади. Лигалар ва терма жамоалардан фойдаланиш ҳуқуқи (миллий федерациялар, стадионлар ва клубларнинг эмблемаси) клублар ёки лигалар, Чемпионлар Лигаси ва Европа Лигаси ҳуқуқлари УЕФА томонидан, футболчиларнинг юзи эса FIFPro томонидан амалга оширилади.\nШундай экан, ФИФА билан шартнома имзоламаслик — жуда катта йўқотиш эмас. EA Sports фақатгина футбол симулятори номини ўзгартириши ва футбол бўйича Жаҳон чемпионати номини олиб ташласа бўлди, фақат Қатар-2022дан сўнг.\nEAдагилар бунга тайёргарликни бошлаб юборган — янги товар белгиси учун Буюк Британияда ариза топширди. Энди FIFA янги ном билан аталади: EA Sports FC. Шундай экан, "фифа ўйнаш" ибораси бир йилдан сўнг долзарблигини йўқотади. Бу ҳақда EA Sports бош менежери Кэм Уэбер огоҳлантирди:\n"Келажакка назар ташлаб, EA Sports глобал футбол ўйинлари номини алмаштириш фикрини ўрганмоқдамиз, — деди Уэбер 7 октябрь куни. — Келишувлар, шартнома муддатлари ва шартларини қайта кўриб чиқяпмиз. Турли номлар ва товар белгисини қўллашда хатога йўл қўймаслик муҳим".\nАфтидан, EA Sports вакиллари ФИФА билан алоқалари узилиши ҳамда номи ўзгаришидан умуман қўрқишмаяпти (ёки ўзларини шундай кўрсатишяпти). Аслида бундай оммавий тадбирлар нархни тушириш мақсадида ҳам қилинади. Буни "NY Times"га берган интервьюсида Питер Мур ҳам тасдиқлади. У 10 йилдан зиёдроқ вақт давомида Electronic Arts бошқаруви лавозимларида ишлаган:\n"Улар бирор марта лицензия муддатини узайтириш борасида музокара олиб борилаётгани ҳақида гапирганларини эслолмайман, — дейди Мур. — Бу сигналдир".\nЭҳтимол, ЕА шу йўл билан ФИФАни омма фикрини тинглашга мажбур қилиб, нархни туширмоқчи ва шерикчилик алоқаларини давом эттирмоқчидир...\nФИФА нархи тушиб кетишидан қаттиқ қўрқади: АҚШ, Мексика ва Канадада бўладиган ЖЧ футбол тарихидаги энг муваффақиятлиси бўлиши кутилмоқда\nОммавий фикрдан ташқари, бошқа масалалар ҳам ФИФА учун бош оғриқ бўлмоқда. Бир томондан, 2020 йилдаги молиявий йўқотиш ва ҳомийлар билан бўлган қийинчиликлар федерация тезроқ келишишига мажбур қилмоқда.\n"Ҳозир ФИФА EA Sportsдан кўра, кўпроқ таваккал қилишига тўғри келмоқда, – тушунтиради Слуцкин. – Эҳтимолий коррупция борасидаги ишдан кейин ("ФИФА-гейт" 2015 йил) компания ҳомийлар билан ишлари, муносабатлари унчалик яхши эмас. Кўплаб ҳамкорлар келишувларни бекор қилишди. EAдан бошқа ФИФАга пул бериши мумкин бўлган ягона вариант – Хитойнинг эҳтимолий компанияси: мисол учун, Alibaba ёки Wanda Group. Улар бу ишга миллиард доллар тикишлари мумкин. Бироқ бундай ўйинга талаб қанчалик бўлиши номаълум. Сабаби EAда ўн йиллар давомида тўпланган мижозлар аудиторияси бор".\nБошқа томондан ФИФА лицензияси нархининг бундай кескин кўтарилиб кетиши қўрқув билан боғлиқ.\n"ФИФА ҳозирги ҳамкорлардан иложи борича кўпроқ маблағ ишлаб олмоқчи ва қўшимча даромад манбаидан қуруқ қолишдан қўрқади, – давом этади Слуцкин – Қатардан кейин жаҳон чемпионати – АҚШ, Канада ва Мексикада бўлади. Моддий томондан бу тарихдаги энг муваффақиятли мусобақалардан бири бўлиши турган гап. EA Sports билан шартнома имзолаб, камида тўртта даврга ФИФА ўзини битта компанияга боғлаб қўярди. Бу давр мобайнида бутун бошли авлод алмашинуви содир бўлади".\nАслида, келишмовчиликнинг сабаби нафақат пулда, балки ҳуқуқлар ҳажмида ҳам. NY Times хабарига кўра, ФИФА нафақат кўпроқ пул ишлаб топмоқчи, балки EA Sports"нинг эксклюзивлик ҳуқуқларини ҳам қисқартирмоқчи. EA эса нафақат ўйин номини ва жаҳон чемпионати ҳуқуқини қўлга киритишни, балки ЖЧ учрашувлари ҳайлайтларидан фойдаланиш, ФИФА ва NFT (non-fungible token) остида расмий мусобақалар ташкил қилишни истайди.\nКучларнинг бундай тақсимланиши футбол олами икки гиганти музокараларини қийинлаштириб юборди, аммо Слуцкин ФИФА янги технологияларга бунчалик тез эга чиқишига ишонмайди.\n"Назаримда, ФИФА иш жараёнидаги ҳар қандай янгиликларга оғир муносабатда бўлади, – давом этади у. – Мисол учун, ВАР билан боғлиқ вазиятни яхши биласиз. Теннисда 30 йилдан буён бу каби технологиялардан фойдаланишади, ФИФА эса охиргача уни рад қилди. Ташкилот бу каби саволларда аста-секин қарор чиқаради. Ҳозир улар NFT билан ёки бошқа технологиялар бозор тарихига тезкор равишда ёриб киришига ишониш қийин.\nЭксклюзив ҳуқуқ билан боғлиқ воқеалар тарихига назар ташласак, одатда унда "яширин фишкалар" бўладики, бошқа ҳомийлар билан шартнома имзолаш имконини беради. Эксклюзив – жуда катта миқдордаги суммалар тўлайдиган, биринчи даражали ҳомийларда бўлади: McDonald’s, Coca Cola. Назаримизда, ФИФА бу вазият учун қандайдир режаси бордек. Спорт ўйинлари мавзуси фэнтези-менежерлар, мобил ўйинлар билан бевосита алоқадор бўлади. ФИФА эксклюзив ҳуқуқ ёрдамида EAни ривожланиш йўлини тўсишга уринар. Ҳозирнинг ўзида Хитойнинг қандайдир компанияси билан музокаралар олиб борилаётган бўлса ажаб эмас. Балки яқин вақтлар ичида Fortnite ёки PUBGга ўхшаш, фақатгина футбол билан боғлиқ, бирор ўйинни кўрармиз.\nАгар шундай бўлса, бу ФИФА учун идеал келишув бўлмайди, чунки нолдан яратилган ўйин қанчалик уринмасин, EA Sports симуляторини ортда қолдира олмайди. Слуцкиннинг сўзларига кўра, бу алоқанинг узилиши натижасида федерация нафақат даромад манбаини йўқотади, балки классик футболни 90 дақиқа кўрмай қўйган, ёшлар ўртасида оммалашув воситасидан ҳам айрилади.\nАгар музокаралар чиндан тўхтатилса, 30 йиллик ўйин серияси камида олдингидек бўлмайди.\n10 ноя 20:24:48\nUmuman uynamaganlaga farqi yuq. Kirib ket ikkalang ham\n11 ноя 21:58:48\nФифа бу FIFA.\n10 ноя 18:37:42\nКелиб-келиб бизникилардан фикрам сўрашадими, ЮҲО лар ўтирибдику ЎФА да. Бизникиларниям чиқаришса, маза қилардик ЖЧ армони фонида.\n10 ноя 18:32:20\nfifa simulyatoriga uzb termasini kiritish evaziiga 50ming$ taklif qilishganda bizani ufa pfl rahbariyatimiz ruxsat berishmagan dgan habarlachiqudi nimamush tolanadigan summa kammush


БУЮК ХИЗМАТЛАР ЭЪЗОЗИ\nГлавная / Маданият ва спорт / БУЮК ХИЗМАТЛАР ЭЪЗОЗИ\nКомилжон Отаниёзов Хоразм халқ оғзаки ижоди, дос-тонларни мукаммал ўрганган. Хоразм мақомлари, мумтоз ашулалар унинг репертуарида салмоқли ўринни эгаллайди.\nХоразм мақомларининг бизгача етиб келишида Комилжон Отаниёзовнинг хизматлари ғоятда катта. Аввало у отаси Отаниёз Охундан мумтоз шеъриятни, ашула матнларини асл ҳолатида ўрганган, мақомларни ало-ҳида меҳр билан куйлаган. У устоз Матпано ота Худойбергановдан Хоразм олти ярим мақомини ўрганиш ва асл ҳолида куйлаш сирларини ўзлаштирган ва уларни тўлиқ ҳолида кейинги авлодга қолдиришни мақсад қилган.\nБу борадаги фаолиятини машхур ҳофизлар Шерозий (Мадраҳим Ёқубов), Ҳожихон Болтаевлар билан ҳамкорликда давом эттиради.\nБастакор, мусиқашунос олим Матниёз Юсупов Хоразм мақомларини ўрганиш ва нотага олиш жараёнида Комилжон Отаниёзов билан ҳамкорлиги ва устоз-шогирдлик муносабатлари ҳақида тўлқинланиб гапирган. Хоразм мақомларини бизгача етиб келишида аввало Матпано Худойберганов, кейинчалик Комилжон Отаниёзовнинг хизматларини алоҳида тилга олади.\nАдабиётшунос Бобохон Муҳаммад Шариф “Қалбларда мангу қолган наволар” мақоласида таъкидлаганидек, Комилжон Отаниёзов “Сувора”, “Сегоҳ”, бошқа мақомлар ижросида ҳам янгиликлар қилди. Унинг устозлари Матпано ота, Ҳожихонлар мақомларни оғир йўлларда, вазмин, сокин оҳангларда ижро қилганлар. Матназар Худойназаров айтганидек, Комилжон ака устозлардан ўрганган мақомларга ижодий ёндашди, уларни янгилади, нақшлар, паузалар билан бойитди.\nБу янгиликлар натижасида мақомлар оддий тингловчиларга ҳам тушунадиган даражага келди, ўзгаришлар ҳалққа манзур бўлди. Мақомлар, достон куйлари асосида янги замонавий ижро услубларида куйлар, ашулалар басталади ва халқнинг қалбидан жой олди. Бир сўз билан айтганда Комилжон Отаниёзов ўз ижро мактабини яратди.\nҲозирда бирон кун йўқки, радио, телевидение ёки тўй-ҳашамларда Комилжон Ота-ниёзов яратган, куйлаган, куй-қўшиқлар ижро этилмаган бўлсин.\nШунинг учун ҳам бу йўсиндаги ашулаларни мухлислар жон қулоғи билан эшитади ва ҳофизнинг олтин меросини ҳамон севиб, жону дилдан тинглашади.\nҲурматли Президентимиз Шавкат Мирзиёев ташаббуслари билан Комилжон Отаниёзов таваллудининг 100 йиллигини нишонланиши, бутун ўзбек халқининг дил изҳорига айланди. Бу санага бағишлаб, жойларда учрашувлар танловлар, давра суҳбатлари бўлиб ўтмоқда.


Фарғонада “Водийгазтаъминот”нинг фирибгар ходими қўлга олинди\n15:20 / 30.05.2017\nИллюстратив сурат. Фото: ЎзА\nФарғона шаҳридаги Қиргули мавзесидан уй сотиб олган Санобар опа (исмлар ўзгартирилган) уй юмушлари билан банд эди. Шу пайт бирдан эшик қўнғироғи чалинди. У бориб эшик очди, деб ёзади “Постда” газетаси.\n- Ассалому алайкум! Мен “Водийгазтаъминот” унитар корхонаси шаҳар бўлими ходими Аброржон Шукуровман, - деди эшик қаршисида турган йигит хизмат гувоҳномасини кўрсатаркан. – Уйингиздаги газ ҳисоблагичини кўрсам бўладими?\nТекшириш натижасида уйда газ ҳисоблагич ўрнатилмаганини билган назоратчи ҳолат юзасидан жарима солиниши ҳақида хонадон эгасини огоҳлантирди. Санобар опа бунга жавобан:\n- Ука, уйни яқиндагина сотиб олганман. Ҳали яшашга тўлиқ тайёр бўлмагани сабабли бу ерда яшамайман. Лекин газ ҳисоблагич олиб қўйганман, иложи бўлса, ўрнатиб берсангиз, яхши бўларди, - деди.\nКейин ичкаридан газ ҳисоблагич олиб чиқиб, назоратчига кўрсатди.\n- Опа, бу ҳисоблагич стандарт нормаларига тўғри келмас экан. Ўзимда замонавийси бор. 250 минг сўм берсангиз, олиб келиб ўрнатиб бераман.\n- Майли ука, фақат ҳозир ёнимда пулим камроқ эди-да...\n- Опажон, бундан арзонини бозордан ҳам топа олмайсиз? Мен сизга ўзимнинг хизмат ҳақимни айтмаяпман ҳалиям. Бўладигани 250 минг сўм. Бўлмаса, жаримани ёзиб кетавераман.\nШундан сўнг соддадил уй бекаси назоратчи айтган пулни беришга мажбур бўлди.\nАброр уч-тўрт кун ичида газ ҳисоблагич мосламасини олиб келиб ўзи ўрнатиб беришини айтиб, чиқиб кетди.\nОрадан бир неча кун ўтди, бироқ назоратчидан дарак бўлмади. Санобар опа уни излаб “Водийгазтаъминот” унитар корхонаси шаҳар бўлимига борди. Ҳамкасблари Аброр ташқарига чиқиб кетганини айтишди. Шу куни ҳаво совуқ эди, кечгача ташқарида унинг келишини кутди, аммо...\nКунларнинг бирида Санобар опа Аброрни тасодифан кўчада учратди ва пулларини сўради. Шунда у минг баҳоналар қилиб, пулни тез кунда қайтариб беришини айтди. Санобар опа бу гал ҳам унинг гапларига ишонди. Аброр фирибгарлик йўли билан қўлга киритган пулни аллақачон ишлатиб юборган эди. Яна кунлар ўтди. Аброрнинг қораси ҳам кўринмади.\nАлданганини билган Санобар опанинг сабр косаси тўлди. Мазкур ҳолат юзасидан ҳуқуқни муҳофаза қилувчи органларга ариза билан мурожаат қилди.\nЖабрланувчининг аризасига биноан жиноят иши қўзғатилиб, фирибгар қўлга олинди. Тергов жараёнида унинг қилмишлари тўла исботланди. Суд томонидан тегишли жазо тайинланди.\nБир «мошенник» тарихи. Ўзбекистоннинг уч шаҳрида одамларни алдаб юрган фирибгар…


Сўхда банк ходими электрон ўғрилик билан шуғулланди - hudud24.uz\n2020, 01-Oktabr | 02:17\nБош саҳифа Суд очерки Сўхда банк ходими электрон ўғрилик билан шуғулланди\nСўхда банк ходими электрон ўғрилик билан шуғулланди\n17:58 / 14-09-2020\nОдатда ўғри деганда бировнинг кўзга кўринадиган мол-мулки, буюми ёки пулини ўмарган кимсани тушунамиз. Кундалик ҳаётимизда эса бунга мисоллар жуда кўп.\nАммо акциядорлик тижорат “Агробанк”нинг Сўх туман филиали пластик карталар шўъбаси 1-тоифали мутахассиси Жавоҳир Тўраев (исм-шарифлари ўзгартирилган) ўғирликнинг антиқа – электрон усулини “кашф қилди”.\nГап шундаки, Жавоҳир акциядорлик тижорат “Агробанк” Республика бошқарувининг 2010 йил 24 августдаги “Агробанк” АТБ тизимида NСI-банк ва DUET электрон базасидан фойдаланиш бўйича тартибни тасдиқлаш тўғрисида”ги 57/1-сонли қарорига асосан ишлаб чиқилган тартибга кўра, филиал бошқарувчисининг тегишли буйруғи билан интеграллашган NСI-банк тизимининг идора қилувчиси (администратор) этиб тайинланган. Шу муносабат билан унга мазкур тизимда ишлаши учун U542_PLAСTIK10 логин-пароли берилган. Бу билан эса Ж.Тўраев мижозларнинг пластик карточкалари фаолиятини кузатиш имконига эга бўлган.\nБуни қарангки, Жавоҳир пластик карточкалар фаолиятини кузатиш асносида бир ҳолатга дуч келади. Яъни айрим пластик карточкалардан 6 ой, бир йил, ҳатто йиллар мобайнида фойдаланилмаётганини аниқлайди. Натижада ўша мижознинг паспорт маълумотлари асосида янги пластик карточка очган ҳолда бирин-кетин карталардаги маблағларни ўзлаштиришни бошлайди. Негаки янги пластик карточка очилиб, “NCI” электрон дастурининг “Uzcard” модули орқали эски карта фаолияти тўхтатилганда маблағ янги картага ўтказилади. Шу тариқа 2017 йил 6 март куни банк мижози Р.Элназаровнинг 1.079.200 сўм пулларини яширин равишда талон-торож қилиб, пулларни терминалларда ишлатиш йўли билан ўз эҳтиёжларига сарфлаб юборади. Орадан бир ой ўтгач, фуқаро М.Одиловнинг 1.764.000 сўм пулини ҳам шу тарзда ўғирлайди. Қолаверса, ўғирланаётган пуллар миқдорини ҳам тобора ошириб боради. Жумладан, 2017 йил 7 август куни мижоз М.Тоҳированинг 4.571.400 сўм пулларини ўғирлаган бўлса, 2017 йил 14 август куни фуқаро М.Исоевнинг пластик картасидаги 5.600.000 сўм пул маблағини яширин равишда талон-торож қилади.\nШундай қилиб банкир йигитнинг “иштаҳа”си очилгандан очилиб, электрон ўғирликни 2018 ва 2019 йилларда ҳам давом эттиради. Айтайлик, 2019 йил 5 март куни туманнинг Демурсад қишлоғида яшовчи, “Фарғонагаз” ҳудудий филиали Сўх тумани участкаси муҳандиси вазифасида ишловчи Баҳрон Марифовнинг пластик карта дубликатини фаоллаштиради. Сўнгра унинг 14.599.000 сўм пулларини ўғирлаб, банкомат орқали нақдлаштиради. Пулларни эса ҳар галгидек шахсий эҳтиёжларига сарфлайди. Бироқ…\nБироқ туманнинг Умбара қишлоғида яшовчи, “Сўх гидротранс” МЧЖ ҳайдовчиси Шоҳруҳ Ниматиллоев Ж.Тўраевнинг ўғирлигидан энг кўп жабр чеккан фуқародир. Боиси ўғри банкир 2019 йил 30 март куни бу мижознинг пластик карточкасида 2 йилдан буён йиғилиб келаётган оз эмас, нақ 37.383.877 сўм пулини бир уринишда ўғирлайди. Лекин кейинчалик — 2019 йил июнь ойида Б.Марифов ва Ш.Ниматиллоев бундан хабар топиб, банк филиали бошқарувчисига мурожаат қилишади. Бу гапга ишонмаган бошқарувчи эса уларни Жавоҳир билан юзлаштиради. Натижада Ж.Тўраев айбини тан олади. Бинобарин, филиал раҳбари ходимга 10 кун муҳлат беради. Аммо муаммо муаммолигича қолаверади.\nШундан сўнг филиал бошқарувчисининг хабарига асосан мазкур ҳолат юзасидан “Агробанк”нинг Фарғона вилоят бошқармаси томонидан текшириш ўтказилди. Текширишда Жавоҳир Тўраевнинг 2017 март ойидан 2019 йил июль ойига қадар жами 60 нафардан ортиқ мижознинг иш ҳақи, пенсия ва нафақаларидан иборат 102.060.937 сўм пулларни талон-торож қилгани аниқланади. Пировардида, Ж.Тўраевнинг яқинлари келтирилган зарарни қоплаб беришади. Аммо на банкнинг вилоят бошқармаси, на туман филиали раҳбарлари бу хусусда ҳуқуқни муҳофаза қилувчи органларга хабар беришмайди. Аксинча, Жавоҳир филиалнинг кадрлар бўлимига ишга ўтказилади.\nДоно халқимизда “Ўрганган кўнгил ўртанса қўймас” деган пурҳикмат нақл бор. Бу нақл худди “қаҳрамон”имиз учун айтилгандек. Акс ҳолда у кадрлар бўлимида ишлаш жараёнида ҳам аввалги қинғир ишини давом эттирмаган бўларди. Яъни Ж.Тўраев 2019 йил 5 ноябрга қадар яна 5 нафар мижознинг 31.824.127 сўм пул маблағини талон-торож қилади. Масалан, Жавоҳир 2019 йил 5 сентябрь куни фуқаро Шоҳруҳ Ниматиллоевнинг яна 16.786.200 сўм пулларини ўғирлайди. Оқибатда унинг электрон ўғрилиги “салмоғи” 150 миллион сўмдан ошиб кетади. Шундан кейингина жабрланувчиларнинг мурожаати асосида Жавоҳир Тўраевга нисбатан жиноят иши қўзғатилади. Бинобарин, айбдор тергов жараёнида ўзи келтирган зарарларни қоплайди.\nАлбатта, қонун устуворлиги таъминланган мамлакатимизда ҳеч бир ғайриқонуний қилмиш ёки жиноят жавобсиз қолмайди. Шу маънода айтганда, жиноят ишлари бўйича Фарғона туман суди Ж.Тўраевни Жиноят кодексининг 169-моддаси 3-қисми “а”-банди билан айбдор деб топиб, қонуний жазога маҳкум этди. Асосий жазога қўшимча равишда унинг молия-банк фаолияти билан шуғулланиши ва тизимга ишга жойлашиши чекланди.\nШу ўринда эътироф этиш лозимки, сўнгги йилларда Президентимиз Шавкат Мирзиёев ташаббуси билан республикамизда барча соҳалар қатори банк тизимида ҳам кенг кўламдаги ислоҳотлар амалга оширилмоқда. Натижада ҳамюртларимизнинг банкларга бўлган ишончи тобора ортиб бормоқда. Лекин Ж.Тўраев сингари ўз нафсининг измидан чиқолмай, мижозлар манфаатини оёқ ости қилаётган айрим банк ходимлари ҳали-ҳануз учраб турибди. Бу тоифа ходимлар билан эса асло муроса қилиб бўлмайди. Шундай экан, банк мутасаддилари ҳар бир ходимнинг иш фаолияти ва юриш-туришини жиддий назорат қилишлари лозим. Акс ҳолда биргина ходимнинг ножўя ҳаракати бутун бошли тизимнинг мавқеига раҳна солаверади.\nжиноят ишлари бўйича Фарғона туман судининг раиси\nАввалги мақолаХовосда 92 ёшли онахонга тиббий хулоса берилмаган\nКейинги мақолаСалкам ярим аср бирга яшаган эр-хотин деярли бир пайтда жон беришди\nАндижонлик фирибгарлар Бухорода судланди\nЧироқчилик бешафқат ички ишлар ходимларига суд ҳукми ўқилди


Умрибоқий қадрият - Уч илдиз\nЛола Каримова-Тиллаева: Тошкентда қайта қурилаётган масжидга «Ислом ота» номи берилади\nЖамият 11:33 17297\n«Азизлар, Зулҳижжа ойининг ушбу муборак кунларида хушхабар билан ўртоқлашмоқчиман. Тошкент шаҳрининг энг қадимий масжидларидан бири бўлмиш “Фарғона йўли” кўчасида жойлашган жомеъ масжидининг янгиланган биноси қурилиши тез кунларда ниҳоясига етади. Масжиднинг биноси 2015 йилнинг баҳор ойида содир бўлган ёнғин натижасида деярли буткул вайрон бўлган эди.\nАллоҳнинг буюргани бўлади. Албатта, Аллоҳ барча нарсани Ўз илми билан ўраб олгандир. Ушбу масжидни қайта тиклаш ишларини бошлаган пайтимизда, бу табаррук даргоҳ отамнинг оламдан ўтганларидан озгина вақтдан сўнг қайта очилиб, унга раҳматли падари бузрукворимнинг номлари берилишини хаёлимизга ҳам келтирманган эдик», дея ёзган у.\nNext story Сайлов — халқ хоҳиш-иродасининг ифодаси\nPrevious story Рустам Азимов: «Шавкат Мирзиёев — Ислом Каримовнинг сиёсий меросхўри”


ЎзА - Хумоюн Саманий: биз бундай фестивални орзиқиб кутамиз\nХумоюн Саманий: биз бундай фестивални орзиқиб кутамиз\n28.05.2018 20:40 Чоп этиш версияси\nБухорода жорий йилнинг 25-27 май кунлари ўтказилган ХVII- Ипак ва зираворлар халқаро фестивалида зардўзлик, заргарлик, каштачилик, кулолчилик, гиламдўзлик, атлас тўқиш, мис ва ёғоч ўймакорлиги, тасвирий ва амалий санъат йўналиши бўйича кўплаб маҳсулотлар намойиш этилди.\nФестиваль қадимий Арк қалъасидан то Лаби ҳовуз мажмуасигача бўлган қарийб бир ярим километр масофага чўзилган кўчалар ва унинг атрофидаги ҳудудларни қамраб олди. Ундаги ҳар бир тадбир кўҳна Бухоронинг ўша замонлар даврига хос ҳунармандчилик, маданий ҳаёт манзараларини эслатиб турди.\nҚўл меҳнати намуналари, Бухоронинг зардўзлик, заргарлик, каштачилик, кулолчилик моллари, водийлик атласу адрасчилар, Бойсуннинг жундан тўқилган гул нақшли гиламлари, Шаҳрисабзнинг ироқи дўппилари, ипакдан ишланган мато буюмлари, қорақалпоғистонлик, хоразмлик, навоийлик, самарқандлик усталарнинг бетакрор маҳсулотлари харидорларга манзур бўлди.\nФестиваль мамлакатимиз ҳунармандчилиги имкониятларининг бетакрор намойишига айланди. Улар орасида наинки Бухоро вилоятида, балки юртимиз ташқарисида ҳам танилган ғиждувонлик кулолсоз Нарзуллаевлар сулоласи вакили Абдулла устанинг ижод намуналари алоҳида ўрин эгаллади.\n– Мен кўплаб халқаро кўргазмаларда қатнашганман, – дейди Абдулла Нарзуллаев. – Улар хориж бозорига чиқишимга катта имконият яратди. Бугунги фестивалда ҳам сопол идишларимизга қизиқиш катта бўлди.\nТадбир хорижий меҳмонларда ҳам катта таассурот қолдирди.\n– Бухорога илк бор келишим, – дейди жанубий кореялик Пак Ёнг Сун. – Ниятим жаҳонга машҳур меъморий ёдгорликлар билан танишиш эди. Уларни кўриб ҳайратга тушдим. Булар ҳақиқий мўъжиза. Саёҳатим ипак ва зираворлар фестивалига тўғри келди. Бу ерда халқингиз миллий ҳунармандчилик санъатининг услуб ва анъаналари, яъни аждодлар меросини меҳр билан асраётганини кўриб қойил қолдим.\nТадбирда Марказий Осиё давлатлари ва Россиядан келган ҳунармандлар ҳам иштирок этди.\n– Мамлакатларимиз ўртасидаги алоқалар тобора ривожланиб бормоқда, – дейди афғонистонлик Хумоюн Саманий. – Бу ҳунармандчилик соҳасида ҳам яққол кўринади. Ипак ва зираворлар фестивалига бу йил кўпчилик бўлиб келдик. Яқин қўшнилар бўлганимиз боис, қарашларимизда, маҳсулотларимизда этнографик ўхшаш томонлар бор. Бу ерда ложувард, ақиқ ва бошқа қимматбаҳо тошлардан тайёрланган тақинчоқларимизга қизиқиш катта экан. Сизларда шу йўналишда фаолият юритаётган усталар кўп. Тадбир улар билан тажриба алмашишга хизмат қилди. Биз бундай фестивални орзиқиб кутамиз.\nКўргазма-савдоларда миллий ҳунармандчилик маҳсулотлари намуналарини томоша қилиш ёки харид этиш баробарида, қўл меҳнатининг мураккаб жараёни билан усталарнинг маҳорат дарслари орқали танишиш имконияти ҳам яратилди.\nЎлкамиз табиати турли зиравор гиёҳларга бой. Улар нафақат хушбўй, балки шифобахш хусусиятга ҳам эга. Иштирокчилар ош танловида бу каби зираворлар қўшиб тайёрланган паловлардан татиб кўрди.\nФестиваль доирасида мамлакатимиз ҳудудларидан ташриф буюрган фольклор-этнографик дасталарининг чиқишлари намойиш этилди. Тадбирда Челябинск (Россия) маданият ва санъат институти қошидаги хор жамоа концерт дастури билан қатнашди.\n– Институтимиз Бухоро давлат университети билан кўп йиллардан буён яқин ҳамкорлик қилиб келади, – дейди хор жамоаси раҳбари Наталья Сафонова. – Маданий алоқалар алмашинуви дастури доирасида март ойида бухоролик ҳамкасбларимиз юртимизда бўлиб, бизни Наврўзга бағишланган қўшиқлар билан хурсанд қилди. Улар таклифига кўра, бугун фестивалга келдик. Турли мамлакатлар вакилларини бирлаштирган ҳунармандлар байрамидаги руҳ, ўзгача кайфият бизга чексиз қувонч бағишлади.\nФестиваль доирасида намойиш этилган ёш модельер ва дизайнерлар коллекциялари, Ўзбекистон тарихидан ҳикоя қилувчи фильмлар тақдимоти томошабинларда катта қизиқиш уйғотди. Тадбир таниқли ва ёш санъаткорлар ижросидаги катта концерт дастури билан якунланди.\nФестивалда Бухоро вилояти ҳокими Ў.Барноев сўзга чиқди.


Қозоғистонда коронавирусдан ўлганлар сони 14 нафарга етди\nОлмаотага кириш-чиқиш йўлларига 19 мартда блок постлар қўйилган эди.\n14 апрелдаги маълумотга қарганада, Нур-Султон ва Чимкентда бир нафардан бемор вафот этган. Бу билан Қозоғистонда коронавирусдан ўлганлар сони 14 нафарга етди.\nХабарда айтилиишча, Нур-Султонда вафот этган шахс 70 ёшда, Чимкенда вафот этган бемор 58 ёшда бўлган.\nРасмий маълумотда билдирилишича, 14 апрель ҳолатига кўра, Қозоғистонда коронавирусга чалинганлар сони 1179 нафарга етди. Бир кунда беморлар сони 88 кишига кўпайган.\nБеморларнинг 346 нафари Олмаотада, 264 нафари Нур-Султонда, 119 нафари Қизилўрда вилоятида аниқланган. Қолган вилоятларда беморлар сони юз нафардан оз.


Темур Пўлатов: «Вести.уз»ни ўқиб… « Ўзбекистон Халқ Ҳаракати\nТемур Пўлатов: «Вести.уз»ни ўқиб…\n31 December 2017 - 20:00\n(«Cogitationes poenam nemo patitur»- «Айтилган фикр учун ҳеч ким жазога тортилмайди»)\nҲар сафар, тергов ишлари ва судлар ҳақида гап кетганида, уларнинг талқини учун беихтиёр эсимга институтимдаги лотин ва рим ҳуқуқи бўйича семинари тушади. Ҳуқуқ асосчиларининг ҳар бир гапи, худди Фемида тарозиларида тортилгандек, аниқлиги ва тортишувга ўрин қолдирмайди,бу эса маҳкама қарор чиқариш вақтида объектив ва максимал даражада адолатли бўлиш имконини беради.\nАммо мен сарлавҳага чиқаган ибора аслида замонавий қонунчиликнинг ўнлаб том моддалари ва циркулярлари билан тенг ва терговнинг оғир томларидан вазнлироқ.\n30 декабр куни “vesti.uz” деб номланган русча сайтда “Ҳодиса” рукни остидаги “Жатва “(Йиғим”) иштирокчиси ўз айбини тан олди” сарлавхали мақолани ўқиб, ўйланиб қолдим.\nАввало: гап, арпа ёки маккажўхори топшириш бўйича планни бажармаган, ҳоким томонидан ўлгудай калтакланган фермер ҳақда деб ўйладим. Бундай ҳолат йиғим-терим даврида бизда тез-тез учраб туради.\nЛекин матнни ўқий бошлагач, сўз зиндондаги маҳбус Бобомурод Абдуллаев, “Усмон Ҳақназаров” тахаллуси остида мақолалар ёзган публицист ҳақида кетаётганини англадим. Маҳбуснинг тақдири ҳақида, Россия ва бошқа мамлакатлар матбуотидаги чиқишларни ўқийдиган жамоатчилик аҳли хабардор.\n““vesti.uz””дагилар бу сафар унинг ишида яна нима топдилар экан?, дея ўйланиб қолдим.\nАммо мақолани ўқигач, бунга кетқазилган вақт учун афсус чекиб, гангиб қолдим. Чунки ёзилганларнинг барчаси, бошдан охиригача, бунинг буюртма мақола эканлигини кўрсатиб турар эди. Замонавий журналистика тилида уйдирмалардан иборат мақола “Фейк” деб аталади.\nБундай “фейк”лар одатда текширилмаган фактлар, бўхтонлар, фитнага қурилиб, шов-шувли суд маҳкамалардан олдин содда ўқувчилар фикрига таъсир қилиш мақсадида, гўёки ниҳоят адолат хавфли жиноятчини жазога тортди деган туйғуни яратиш учун қилинади.\nХа, асл мақсад – судланувчилар учун натижаси аниқ бўлган суд жараёнига таъсир ўтказишдир, чиқариладиган шафқатсиз ҳукмларга шубҳа уйғотмасликдир.\nВа булар ҳаммаси, қайтараман, суднинг ўтишини кутмасдан амалга оширилади.\n““vesti.uz””нинг вазифаси (“тергалаётган Абдуллаев сўзларига кўра”) гўё мархум президент Каримовнинг ҳокимиятини зўравонлик билан ағдариш учун бир вақтнинг ўзида Тошкент, Навоий, Фарғона ва Урганчда кенг миқёсли “Йиғим-терим” акциясини ўтказишга тайёрганлик кўрилганлигини тасдиқлашдан иборатдир.\nТерговчиларнинг талаби билан тез-тез алмашиб турадиган Абдуллаевнинг адвокатлари орасида, ва ёки бўлиб ўтадиган суд жараёнида шу оддий саволларни берадигани бўладими, билмайман:\n1.Залда жиноят устида қўлга тушган жиноятчилар борми?\n2.Давлатни тўнтармоқчи бўлганлар қайси махфий лагерларда тайёргарлик кўришган?\n3.Қаерда ва қачон?\n4.Қуролни қаердан олишган?\nАхир, бундай бутун жаҳонга шов-шув бўладиган акцияни тайёрлаш ва амалга ошириш учун Искандар Зулқарнайн (Александр Македонский) ёки Амир Темурнинг ҳарбий даҳоси керак-ку!!!\nАхир, муҳтамал “рақиб” минг маротаба кучли, тиш-тирноғигача қуролланган ва уни параноя(ваҳима) маҳсули бўлган хаёллар билан енгиб бўлмайди-ку!\nДарвоке, ваҳима ҳақида.\n“vesti.uz” сайтининг фейкига кўра, Каримовни ағдариб ташлаш каби даҳшатли фикр Туркия билан, яъни “режанинг бош меъмори” шоир Муҳаммад Солиҳ билан “боғлиқ” бўлиб чиқмоқда.\nКалтафаҳм кимсалар аклига босимни кучайтириш учун Солиҳ боз устига “русофоб” ва “фанатик” сифатида ҳам тасвирланади.Гўё режалаштирилган ваҳшийлик асосан Ўзбекистоннинг русийзабон аҳолисига қарши амалиёт!\nМен Муҳаммад Солиҳнинг оригинал шоир сифатида ўсишини ўн йилдан ортиқ вақт давомида кузатдим.\nУнинг метафорик шеъриятини шоир дўстлари Виктор Соснора, Алексей Парщиков, Дмитрий Пригов, Иван Жданов ва бошқалар рус тилига таржима қилишган. Солиҳ эса ўз навбатида ўзбек ўқувчиларини уларнинг шеърияти билан таништирган.\n““vesti.uz” нинг Солиҳни “фанатик” дея атаган бошқа лингвистик таърифига келсак. Ҳа, шоир фанатик эди, ўзбек совет адабиётидан бутунлай чиқариб ташланган Чўлпоннинг ҳақиқий шеърияти, Абдулла Қодирий ва Фитратнинг ашаддий фанатиги эди.\nСолиҳнинг уйида ҳам бўлганман. Беш қаватли “Ёзувчиларнинг уйи”да, спартан (содда) турмуш тарзида жихозланган бир квартира. У ерда “русофоб” Солихнинг аждодлари украин ва поляк булган аёли мехмонларни хушмуомалалик билан кутиб оларди. У вазминлиги ва оилавий хузурга бўлган интилиши билан Муҳаммад Солиҳга ўз кучини тўла ижодга қаратишига имкон берарди.\nСовет империясининг қулаши тўлқинида Солиҳнинг мусбат фанатизми уни ватани Ўзбекистонни мустақил фаровон мамлакат сифатида кўриш учун курашга сафарбар қилди.\nСолиҳ кучли ишонтириш қобилияти, ростгўй ва ҳалоллиги билан, партия ташкил этиб, инсонларни бирлаштира бошлади.\nБундай инсонларга шовинистлар, уларни асл номлари билан – ўз мамлакатининг, халқининг ватанпарвари деб аташни истамай, уларга “русофоб” деган маккор лақабни ёпиштиришган эди.\nРусофоблик ҳақида гапирсак, бундай жирканч қобилиятга Солихнинг президентлик сайловларида рақиби Ислом Каримов эга эди.\nУнинг зуравонлик сиёсати туфайли кўплаб буюк рус шоирлари, олимлари мактаб ва олий ўқув юртларидаги ўқув дастурларидан олиб ташланди ва “биринчи президент”ни улуғловчи шоирлар билан алмаштирилди.\nРоссиянинг ўзи эса “қабохат империяси” сифатида тарғиб қилинди. Бугун Ўзбекистондан мажбуран кетган кўпчилик мутахассислар – врачлар, олимлар, журналистлар, рассомлар, театр ва кино ходимлари бекорга референдум ўтказишни талаб қилиб, Москвада Каримов ҳайкалини ўрнатишга қарши чиқишмаяпти.\nЎғирланган пуллар эвазига мармардан Каримов ҳайкалини ясашга рози бўлган инглиз ҳайкалтарош эса, бутун маданиятли дунёда, диктаторнинг шериги сифатида қаттиқ танқидга учрамоқда.\nИслом Абдуғаниевичнинг фобияларини таърифлаб беришга фақат психоаналитик Зигмунд Фрейд қодирдир.Ундаги энг хавфли ва фалокатли фобия “ўзбекофобия” бўлиб чиқди.\n“Ўзбекистон кедажаги буюк давлат” шиори остида халққа яхшиликлар ва озодликни ваъда қилиб, натижада ҳеч кимни кўрмаслик ва эшитмаслик йўлини топди бу “башаранг қурсин!”.\nУ шундай чидаб бўлмас ҳаётий шарт-шароит яратдики, натижада ўзбеклар хорликда ўз оилаларини боқиш учун юз минглаб, миллионлаб бегона ўлкаларга кетишга мажбур бўлдилар.\nБиринчи президент фобияларини санашда яна давом этиш мумкин, масалан “Майнафобия”, ўшанда у, “экинларни ўғирлаётган” майналарни йўқ қилишни буюрган эди. Бу эса бошқа зараркунандаларни кўпайишига сабабчи бўлиб, табиат мувозанатини бузди.\n“Чинорофобия” тутаноги тутган бу кимса амри билан ўзбек халқининг чидамлилиги ва узоқ умрлилиги рамзи бўлган, юзларача асрлик чинорларни илдизи билан қўпориб ташланди.\nУнинг ҳаракатларидаги энг ваҳший фобия эса “исломофобия” эди.\nЗиндонга ташланган ва ватанидан сургун қилинган минглаб диндорлар бор бугун. Шу билан биргаликда унинг лаганбардорларининг кўрсатмаси билан барча масжидларда имомлар “Қиролни асра худойим” қабилида маърузалар ўқишарди.\nШу ўринда яна бир савол ўринли бўлади: Жорий президент Ш.М.Мирзиёевнинг ҳозирча суст бўлса ҳам, очиқ қадамлари барчанинг кўзи ўнгида жараён этаётган бир пайтда, бу ўлган ,”ёвуз ниятли диктатурани”ни ағдариб ташлашнинг кимга ҳам кераги бор?\nБошқа барча диктатура тузумлари каби бу ҳам ёлғон, асоссиз ваъдалар ва “ўзбекофобия” устига қурилган”. Диктатуранинг умри қисқа. Буни Ислом Каримов билан айни даврда хукмронлик қилган диктатор Роберт Мугабенинг кетиши ҳам кўрсатди.\nВа сўнгсўз ўрнида… “Вести.уз”даги фейк, аминманки, Ш.М.Мирозиёевнинг узоқ вақт чет элларда юрган Муҳаммад Солиҳ ва ватанига хизмат қилишга тайёр минглаб бошқа инсонларни ватанга қайтариш чақириғига зарба бериш учун ўйлаб топилган.